THURCHI THA JOHANA IRZIAK 
1 
Ringna thu 


1 Leilung insiang ma'n Thu a oma, Thu khah Pathian ziangah a oma, Thu 
khah Pathian a nit. 2 A tir ata Thu khah Pathian zianga om a nit. 3 I 
tinreng ama isiam a anit, ai siam ino ite omake. 4 Amaah ringna a om, kha 
ringna khah miriam invarpu a nit. 5 Ivar khan izing a elinvara, izing khan 
idan thei make. 6 Pathian mi khatka a oma, ar ming chu Johana a nit. 7 
Kha mi khah ivar thurchi mi inre ranga zuang a nit, ama sikin mi tinin an 
1am theina rangin. 8 Ani khah ivar chu ni maka, ivar thurchi mi inre ranga 
zuang a nit. 9 Amah hih ivar dik chu a nitrammuala zuanga miriam tin 
invarpu hi. 10 Thu khah rammualah a oma, Pathianin Thu mangin 
rammual siam khom se, rammualin lei iham, make. 11 Amah a mihei 
ziangah a zuanga, ama mihetin lei iham make. 12 Khannisela, ama hamhei 
ka chu, Pathian nai nitna a pek, ama riming iiamhei chu. 13 Kha mihei kha 
chu thisenan zir ni maka, taksa nuamlaman zir khom ni maka, ipa 
nuamlaman zir khom ni ual maka, Pathian ata inzir an nit. 14 Khante, Thu 
khah miriam ichangin lungkhamna neh thutaka sipin ei laiah a zuang om 
tak. A rotinpuina ei mu, Pathian nai khat rotinpuina kha. 15 Johanan a 
chungrichan thu a sira, a kheka, Hi mi thurchi hih ki isir a nit, "Ke nunga 
zuang rangpu hih keima neka lian ual a nit, ken zir mana om tak a nit sikin" 
a tia. 16 A lungkham thatvur rikip ei dong lungkham chungah ril thei ban 
lungkham nokna. 17 Dan thu Mosian a peka, lungkhamna neh thutak chu 
Krista sikin a om. 18 Tuten Pathian la mu make. A Naipa khat, Pa 
tangchunga om ngei khan a thurchi a sir tak. 


Baptispu Johana thucha 


19 Khante, Jerusalema Judahei khan Johana khah tum ai nit itia ridon 
rangin thiampuhei neh Levia richihei an tira. 20 Johana khan ifel takkan, 


"Messiah chu ni mange," a lei ti peka. 21 Khate, tum ni nit? Elizam ni nit 
itin an ridona. Ni mange, itin a sama. "Zanthla ni nit mani?" itin an ridon 
noka. "Ni mange" itin a sama. 22 "Kha nonte tum ni nit" Ne tirhei kin sam 
theina rangin ne ril roh. Ni thurchi hih ingkam ni ti?" an tia. 23 Johanan 
zanthla Isaia tong imangin a sama: "Keimah hih ramchara Pumapa lampui 
slam rei itia khekpu khah ki nit." a tia. "24 Kha palai, Farisaihei hong itir 
hei khan Johana an ridon noka. 25 "Messiah ni nit noa, Eliza mo, Zanthla 
mo khom ni nit non te, ithom mi ni baptis?" an tia. 26 Johanan a sama, 
"Keiman chu tutin ki baptisa, khannise, nin laiah hin nin irial ino mi khatka 
a ding tian. 27 Ani khah ke nunga zuang rang a nit, kei chu a pheikok 
ikheng rang khomin inrup mange," a tia. 28 Khahei khah Bethani khua, 
Jordan ral, Johanan a baptisna ngai muna an iti a nit. 


Pathian Berate 


29 Khante, a tukah chu Johanan Jisua a zianga hongin a mua, "En ta u, 
Pathian Berate, rammual sual ipel rangpu soh" a tia. 30 Hi mi chungrichan 
hih a nit, "Mi ke nunga zuang a om, khan, keima neka lian ual a nit, 
keimah ken zir mana om tak a nit sikin" ki ti kha. 31 Tum ai nit rang re 
mange, nikhomse, Israelhe1 inre rangin tuia baptis rangin ki zuanga a nit" a 
tia. 32 Khante Johanan hi thurchi hih a sira, "Rithla khah rivana rithoka 
Zuang itumin vathu angkan a chungah a fuk ki mu. 33 Khankhoma keiman 
chu la re thei mang, nikhomse, tuia mi baptis ranga ne tirpu, Pathian khan 
"Rithla khah rivana rithoka zuang itumin vathu angkan tukhok chunga fun 
mani mung ni ta, kha mi khah Rithla Rithianga mi baptis rangpu a nit," iti 
a ne lei iril thlam tak a nit. 34 Johanan "Ani khah ki mu tak Nangni ke ril, 
ani khah Pathian Naipa a nit," a tia. 


Jisua koilom masahei 


35 Khante, a tuk nokah Johana a dinga, a koilom inika hei neh. 36 Khante, 
Jisua lon vel khah a mua, "En ta u, Pathian Berate soh" a tia. 37 Khanchu, 
a kotlom inikahei khan a thusir an riata Jisua an zui taka. 38 Jisua ar hela 


an hong zui a mu'n chu, an ziangah, "Im nin izong?" a tia. Anni khan, 
"Rabbi, takam ni om ngai," itin an ridona. (Rabbi chu Minriseipu tina a 
nit). 39 Ani khan "Hong unla en rei" itin a sama. (Kha zoro khah kholoi 
dar ilika vel a nit) Kha nung chu an zuia a omna ah mua, khanchu. a 
ziangah an riak taka. 40 Johana thusir iriaa Jisua zuihei khatka kha chu 
Andria, Simon Petera unaipa a nit. 41 Ani khan a u Simona a mu zela a 
ziangah, "Messia khah kin mu tak" a tia. (Messiaa chu Krista itina a nit). 
42 Khanchu, ani khan Simona kha Jisua ziangah a thui a. Jisuan Simona 
khah a lei ena, "Ner ming chu Simona, Johana naipa ni nit, nikhomse, Kifa 
nang ti tang an ti" a tia. (Kifa chu Petera iti neh munka a nita, a omzia chu 
'Tungpu'' itina a nit). 


Jisuan Filipa neh Nathanaela a koi 


43 A tukah chu Jisua Galilia fe a tuma, Filipa a mua, ne zui roh a ti peka. 
44 (Filipa khah Andria neh Petera omna khua Bethsaida mi a nit). 45 
Filipa khan Nathanaela a mua, a ziangah, "A thurchi Mosian Dan lekhabua 
a irziak neh zanthlaheiin an irziak Josefa naipa Nazareth Jisua khah kin 
mu tak." itin a rila. 46 Nathanaelan a ziangah, "Nazareth khuah thil itha ai 
suak thei mani?" itin ar dona. Filipan a ziangah "Hong inla en roh" a tia. 47 
Jisuan Nathanaela a zianga hongin a mua, a chungthu a sira, "Amah hih 
Israel mi dik tak, dik nona reng reng nei ino a nit" a tia. 48 Nathanaelan, 
"Ingkam ni ne iriat?" itin ar dona. Jisuan a ziangah. "Filipan nang a koi 
maa theichang kung bulah ni om laiah khan nang ki mu tak keng" itin a 
sama. 49 Nathanaelan a ziangah, "Minrisetpu", Pathian Naipa ni nit! 
Israelhe1 Rengpa ni nit" itin a sama. 50 Jisuan a ziangah. "Theichang kung 
bulah ni om laiah khan nang ki mu tak keng nang ki ti sikin ni iam mani? 
Hi neka thil roiinpui ual ok la mung ni ti," a ti peka. 51 Jisua ngirin an 
ziangah. "Thutak nangni ke ril: rivan zuang rionga. Miriam Naipa chunga 
vantirton itum neh ilui la mung nin ti," a tia. 


d 


Kana khuaa rineina 


1 Khante, sun nika nungah Galili rama Kana khuaah rineina a oma. Jisua 
nu khom amah khan a oma. 2 Jisua neh a koilomhei khom rineinaah khan 
an fiala. 3 Khante, uain an ridum khai no sikin, Jisua nu khan a ziangah, 
"Uain an irsam tak keng" a tia. 4 Jisuan a sama, "Im itho rang hih ni ne ril 
nang make. Ki zoro la tlung make" a tia. 5 Jisua nu khan isomhei ziangah, 
"Nangni ai be murdi tho ret," itin a rila. 6 Khante, Judahei risunfai dan 
angkan lung tuibel irukka a oma, an sikah litar rizaka keng thea chit a nit. 
7 Jisuan isomhei ziangah, "Tui belheiah khan tui insip rei" a tia. 8 
Khanchu an ziangah, "Atun chu thai unla, ruaithe chongpu ziangah fepui 
rei" itin a rila. 9 Khaangkan tui khah an choia, uain a hong chang taka, 
ruaithe chongpu khom khan ar tema. Uain khah taka rithoka mani re make 
(tui ithala rimang isomheiin chu an riat). Kha nung chu nupui inei rangpu 
khah a kota, 10 a ziangah, "Mi tinin uain itha an sem baka, nungah 
khualmihetin an in zoi nungin chu uain tha ok ino an sem ngaia. Khannise, 
nang chu atun tenan uain itha ni la sem maia," a ti peka. 11 Hi sinrikhel hih 
Jisuan Galilia Kana khuah a sina, a roiinpui tlia an langa a kotlomhetin 
amah an iam taka. 12 Kha rizo1in chu, Jisua neh a nu neh a suaputhei neh a 
koilomhei neh Kapernaum khuah an fea, amah khan sun itoitekah chu an 
oma. 


Jisua tempilah a fe 


13 Khante. Judahei Kalkan Ruai a nai tak sikin, Jisua Jerusalemah a tea. 
14 Khante, Pathian biak inah siulhei, kelberahei neh vathu zuarhei neh 
sum inrithleng ngaihei ithung a mua. 15 Khanchu, rutrual a zepna a siama, 
kelbera neh serat an rengkan Pathian biak in ata a umisuaa, sum inrithleng 
ngaihei sum khom a thekindar peka, an dochamhei khom a naminkui peka. 
16 Khante, vathu zuarhei ziangah khan, "Hintak ata isuapai rei. Ki Pa in 
hih rivaina inin siam khai no rei," a tia. 17 Khanchu, "Ni ina ki 
thatnemringaina hin ne fa zoi a ti" iti riziak khah a koilomhei khan an riat 
nok taka. 18 Khante, Juda thuneituhei khan a ziangah, "Hingkana tho 


ziangah, "Hi in hih thet unla sum thumkan sininding nok ki ti" a tia. 20 
Khante Judahei khan, "Hi in sinna rangah hin kum somilika irukka ai nang 
a nita, nangman sun thumkan ni sininding nok thei rang mani?" itin an 
ridona. 21 Khannise, Jisuan tempil ai ti khah ama takpum a nit. 22 
Khasikin thina rithokin a thoinokin chu, a koilomhetin hi thu hih a lei isir 
zoi tak iti an riat suaka, Pathian Lekha Thu neh Jisua thu sir takhei khah 
an iam taka. 


Jisuan miriam nitzia a riat 


23 Khante, Kalkan Ruaia Jerusalem khuah a om latin mi tamkan a 
sinrikhel sikin Jisua an iam taka. 24 Nikhomse, Jisuan kha mhei khah a 
riat khai sikin an chungah a lung thi maka. 25 “Kha mihei lungril khah a 
riat vang sikin tuten kha mihei thu khah an iril nang make. 


3 
Jisua neh Nikodema 


1 Khante, Farisathei laia mi khatka ar ming Nikodema, Judahei ruaitu a 
oma, 2 kha mi khah zanah Jisua ziangah a honga, a ziangah "Rabbi, 
Pathian ziang ata minriseipua zuang ni nit iti kin riat, Pathian an chungah a 
om non chu tuten hingkana sinrikhel hih tho thei no ni" a tia. 3 Jisuan a 
sama, "Thudik nang ke ril: mi tukhom a suaknok non chu Pathian Ram mu 
thei no ni," a tia. 4 Nikodeman a ziangah. "Ingkanim mi a unlian nungin a 
suaknok rang? A nu sunga lutin voi nika suaknok thei no ni," a tia. 5 Jisuan 
"Thutak nang ki iril a nit. Tukhom tuiah neh Rithlah a suaknok non chu 
Pathian Ram lut thei no ni. 6 Taksaan zir ka chu taksa mi an nita. Rithlaan 
zir ka chu rithla mi an nit. 7 Ni suaknok rang keng ki ti hih arkhel ti no 
roh. 8 Phaivua hih a nuamna tiang tiang a ranga, a sintho ri khom ni riat. 
Khannise, tak tianga hong rithok mani tak tiangim ai fe rang iti chu re mak 
che. Ama angkan a nit, mi tukhom Rithlaa suaknok chu," a ti peka. 9 


Nikodeman "Ingkanim a nit thei ranga?" itin a sama. 10 Jisuan a ziangah, 
"Israelhe1 laia minriseipu lian ni nita, hi thu hih ni riat thei ino mani? 11 
Thudik nang ke ril: Kin iti hih kin iriata a nit, kin isir khom hih kin imu a 
nit, khannise, kin thusir tuten iham nuamak chei. 12 Rammuala thil ki isir 
ilua nin iham non te, ingkam rivan thil ki isirah hih nin ne iam thei ranga? 
13 Mi tute rivana hang ife tak la omake, Naipa ti no chu. Naipa chu rivana 
rithoka zuang a nit. 14 Khante, Mosian ramcharah dar irul a ikhai angkah 
khan Miriam Naipa khom ikhaiin ai om nget rang a nit. 15 Tukhom ama 
iam kan chu kumtluang ringna an nei theina rangin. 16 Pathianin rammual 
lung a thlung tak tak sikin a Naipa neisun a peka; tukhom ama iam kan chu 
thi loia kumtluang ringna an nei theina rangin. 17 Pathianin rammual 
thiamno inchang rangin a Naipa rammualah zuk tir maka, rammual inring 
rangin a zuk itir lem a nit. 18 Tukhom Naipa iam chu thiamno changin om 
no nia, tukhom a iam ino chu atun ata thiamno changin an om, Pathian Nai 
khat an iam no sikin. 19 Amah hih thiamno changna chu a nit: ivar 
rammualah a zuanga, khannise, mihetin ivar nekan izing an kan ual, an 
sinthohe1 a sual sikin. 20 Tukhom sin isual itho kan chu ivar an nela, ivarah 
hong ngai mak, an sin insual inlang an nuam no sikin. 21 Thil idik isinhei 
chu Pathian thuzomna neia sin an nit iti ivarin an lang theina rangin ivarah 
an hong ngai. 


Jisua neh Johana 


22 Kha rizo1in chu, Jisua khah a koilomhei neh Judai ramah an tea, amah 
khan an laia omin a baptisa. 23 Johana khomin Ainonah, Salim kho kolah 
khan mi a baptis ngaia, kha munah khan tui a tam sikin. Mipuhei a ziangah 
an fea, a lei baptis ngaia. 24 (Kha zoroah khan Johana tang inah la khum 
make). 25 Khante, Johana koilom thenkahei neh Juda khatka faina dan 
thuah an rikhala. 26 Khanchu, Johana ziangah an fea, "Minriseipu, Jordan 
ral sua lam tianga ni zianga om, a thu ni isir ngai khah ni la riatim? Ani 
khan mi a baptisa mi murdi a ziang tiang keng an fe tak" an tia. 27 
Johanan a sama, "Miriamin ite nei make, Pathian pek a nit non chu. 28 
Keimah hih Messia ni mange, khan, a matona tir ki nit ki ti khah nangmani 


reng ki riatpuituhei nin nit. 29 Moineipu chu a pasal khah a nit, nikhomse, 
moineipu rual idinga a he ringai tian ka omin a rol a riatin chu a lom tak 
tak ngai. Khaangkan, ki lomna inrikipin ai om a nit. 30 Ani chu a lian tir tir 
rang a nita, keimah chu a chin tir tir rang ki nit. 


Rivana rithoka zuangpu 


31 Chung tianga rithoka zuangpu chu mi tin tin neka an chung tak a nit, 
rinengan zir chu rinenga mi a nit, rineng thu a sir ngai, khannise, rivana 
rithoka zuangpu chu mi tin tin neka an chung tak a nit. 32 Ai mu neh ai riat 
a sira, nikhomse, tuten a thusir iham make. 33 Khannise, a thusir iham kan 
chu Pathian chu mi diktak a nit iti ai nam indet a nit. 34 Pathian itirpun chu 
Pathian thu a sir ngai, Pathianin ama Rithla rikip a pek sikin. 35 Pana 
Naipa lung a thlunga, thil tinreng a kutah a pek khai tak. 36 Tukhom 
Naipa iam kan chu kumtluang ringna an nei tak, tukhom Naipa thu zom 
ino chu ringna nei no nia, Pathian ningthikna an chungah om mai lem a ti" 
a tia. 


4 
Jisua neh Samari Nupangnu 


1 Khante, Farisaihei khan Johana nekan Jisuan koilom itam ual a siam iti 
neh mi a baptis intam ual iti an riat taka. (2 A dik takkan, Jisuan chu tute 
baptis mak, a koilomhei ibaptis ngai a nit.) 3 Khasikin Jisuan kha an iti 
khah a riatin Judai ram a maka, Galili tiang a kir noka, 4 a fe tiang Samari 
ram a ro rang ai nang a nit. 5 Khante, Samari rama khua khatka Sukar an 
iti khah a hong tlunga, Jokoban a nai Josefa mun ai pek koi khah a nit. 6 
Jakoba tuikuang khom khah khan a oma, Jisua a lam lonna sol khah 
tuikuang kolah khan a thung raka, chonung tiang a nit taka. 7 Khante, 
Samari nupang khatka tui ichoi rangin a honga, Jisuan a ziangah, "Tui iin 
rang ne pe roh" a tia. 8 (A koilomheit chu ifarua richo rangin khuaah an 
fea). 9 Nupangnu khan a ziangah, "Nangmah Juda ni nita, keimah Samari 


nupang ki nita, ingkan nganim iin rang ni ne ni tlia?" (Judaheiin kuri mo, 
bel mo, Samarihei imang tak chu mang khai ngai mak). 10 Khante Jisuan a 
sama, "Pathian thilpek neh Tin rang ne pe roh, ni zianga tipu hih ni riat 
nise chu, nangman keng a ziangah zong nita; khanchu, aman ringna tui 
nang ai pek lem rang a nit," a tia. | | Khante, nupangnu khan a ziangah, 
"Epu tui thalna lak ite nei mak chea, tuikuang lak an thuk vita. Takam 
ringna tui ni mu ranga? 12 Kin pu Jakoban hi tuikuang hih a ne peka, amah 
neh a naihei neh a sa vathei khomin an lei iin ngai a nit. Kin pu Jakoba 
nekan ni roiinpui ual mani? 13 Jisuan a sama a tiangah, "Tutu hi tui iin chu 
an tui lar hal nok a ti; 14 nikhomse, tukhom an zianga ki pek rang tui iin ka 
chu an tui rihal nok tlak khai no ni. Keiman tui ki pek rang chu, an sungah 
tuinar hong chang a ta, kha tuinar khan ringna tui neh kumtluang ringna 
peng a ti," a tia. 15 Khanchu, nupangnu khan a ziangah, "Epu, kha tui 
khah ne pe roh! Ki tui ar hal khai nona rangin neh hi ten ten tui ichoi ki 
hong khai nona rangin," a tia. 16 Jisuan a ziangah, "Fen la, ni pasal va koi 
inla, hong nok roh" a ti peka. 17 Nupangnu khan a ziangah, "Pasal nei 
mange" a tia. Jisuan a ziangah, "Pasal nei mange, ni ti hih ni tin dik a nit. 
18 Pasal ringaka ni nei tak a nita, atuna ni ompuipu khom hih ni pasal ni 
make. Thudik tak ni ne iril a nit" a tia. 19 Nupangnu khan a sama, "Epu, 
zanthla ni nit iti ki riat tak. 20 Kin chibulhenn chu hi tiangah hin Pathian 
chubai an un ngai, khannise, nangni Judahetin chu, Pathian chubai unna 
rang mun chu Jerusalem a nit nin ti ngai" a tia. 21 Khante Jisuan a ziangah, 
"Nupangnu, keimah ne iam roh, hi tiangah neh Jerusalemah nget nino 
khom, mihetin pa chubai an un zoro a tlung rang tak. 22 Nangmani 
Samarihetin chu nin iriat ino chubat nin una, keimani Judaheiin chu kin iriat 
chubai kin iun ngai a nit, inringna hih Judaheia rithoka hong isuak keng ai 
nit. 23 Khasikin zoro ai tlung rang tak a nit, atun khom ai tlung zel a nit 
tak, kha tikin chu Pathian chubai tunhetin Rithla neh Thutakin Pa chubai 
un an ti, Pan khangkana mihei khah amah chubai iun rangin ai Zong a nit. 
24 Patihan chu Rithla a nita, amah chubai tunhetin Rithla neh Thutakin an 
un rang a nit," a tia. 25 Nupangnu khan a ziangah, "Messia la zuang a ti iti 
ki riat, a zuang tikin chu i tinreng ne ril a ti" a tia. 26 Jisuan a ziangah, 
"Keimah nang risonpuipu hih ani khah ki nit" a tia. 27 Kha lai takah khan 


a koilomhei an hong kir noka, nupang neh an rison an mua an ringai ar khel 
oka. Khannise, tuten, "Im ni zong? Ithom nupang ni irsonpui? iti khom 
ridon make. 28 Khante, nupangnu khan a tuibel imarakin khosungah a fe 
noka, mihei ziangah, 29 "Ki sintho tinreng ne ril khaipu mi khatka a oma, 
hong unla, hong en ta u. Messia ni thei a tim?" a tia. 30 Kha nung chu an 
khua ata an hong suaka Jisua ziangah an fe taka. 31 Kha karah khan 
koilomhei khan "Minrisetpu, fak zong hi roh" itin an lei riphata. 32 
Khamnise, Jisuan an ziangah, "Nin iriat ino bu ine rang ki nei" a tia. 33 
Khante, koilomhei khah an khatin an risona, "Mi'n bu an hong ichoi pek 
mani?" an tia. 34 Khante, Jisuan an ziangah, "Ne tirpu lungdo sin neh a sin 
1201 hih ki bu a nit" a tia. 35 Nangmanin bu atna rang thla lika a la om nin 
iti ni makima? Ringai ta u, nangni ke ril, tang unla, loihei en ta u, atun ata 
iat rangin buhei an min tak. 36 A atpun chu thalo a mu ngaia, kumtluang 
ringna dena om rangin ira a bum ngai; a tupu neh a atpu an lom inrual 
theina rangin. 37 "Mi khatkan a tua, mi dangin a at ngar'iti hih a idik a nit. 
38 Nin sinna no munah keng nangni ki tir; mi dangin an sina, an isinisa 
khah nin iat a nit" a tia. 39 Khante, nupangnu khan, "Ki sintho tinreng a ne 
ril khai" itin thu a sir sikin Samari kho mi itam takkan Jisya an iam taka. 
40 Khanchu, Samari kho mihei khan Jisua ziangah an honga, an zianga om 
rangin an ngena. Khanchu, Jisua kha khuah khan sun nika a cham taka. 41 
Mi tam takkan a thusir sikin an iam taka. 42 Khanchu, anni khan nupangnu 
z1angah khan "Atun chu ni ne sir pek sik ni khai lotin keimani ngetin a thu 
sir kin riata, hi mi hih rammual Inringpu a nit nget iti kin riat tak" an tia. 


Jisuan sorkar ulian nai an dam 


43 Khante, kha khuah khan sun nika a mang zoi nungin Galili ramah a fea. 
44 Jisuan "Zanthla chu ama khuah chu chotinrisangin om ngai make" itia a 
lei isir tak angkan. 45 Galili ram a hong tlungin chu miputin an lei lom, 
Jerusalema Kalkan Ruaiah khan itangin Jisua sintho tinreng khah an mu 
sikin. 46 Khante, Jisua khah Galili ram Kana khuah tui uain an changnah 
khan a hong noka, sorkar ulian khatka a lei oma a naipa Kapernaum khuaa 
dam ino a nit. 47 Jisua Judai ram ata Galili ramah a hong iti a riat kaneh a 


ziangah a fea, Kapernaum khuah ifea a naipa zun dam pek rangin Jisua a 
ngena, a naipa khah a thi lok lok tak a nit. 48 Jisuan a ziangah, "Sinrikhel 
neh thilrikhelhe1 nin mu non chu tuten iam no tin u" a tia. 49 Khante, 
sorkar ulian khan a ziangah, "Epu, ki naipa a thi ma'n ne zuang pek roh" a 
tia. 50 Jisuan a ziangah. "Fe nok ta roh, ni naipa a dam tak" a ti peka. 
Khanchu, Jisua tong 11am pumin a fe taka. 51 Khante, a in a pan latin 
lamputah a somheiin an tonga, "Ni naipa a dam tak" an ti peka. 52 Khante, 
ani khan an ziangah. a naipa dam zoro tak khah ar dona. Anni khan a 
ziangah. "Mizan kholoi dar khatka ta an, khur ai boi tak a nit" an tia. 53 
Khanchu, a pa khan Jisuan a ziangah "Ni naipa a dam tak" a ti lai tak khah 
a nit iti a riat taka. Kha nung chu, amah neh a inmihei, an rengkan an iam 
khai taka. 54 Amah khah Jisuan Judai ram ata Galili ramah a hong nunga 
a sinrikhel a voinikna a nit. 


5 
Jisuan dilah mi an damna 


1 Kha rizoiin chu, Jisua Jerusalem khuah a fea, Judahei ruaithe a om sikin. 
2 Khante. Jerusalema Bera daikot kolah khan dil khatka a oma, kha dil 
khan thapuk ringaka a neia; Hebrai tongin Betheseda an ti ngai. 3 Amah 
khan dam inohei, mitidelhei, kebaihe1, izenghei itam takka an oma, tui 
chang zoro an ngaka, 4 a kar karah dilah khan vantirton a zuanga, tui khah 
an chang ngai. Kha tui chang zoroa dila lut ka chu ingka natna khom nise 
an idam ngai a nit. 5 Khante, mi khatka kum somithumka iriatka dam ino a 
oma. 6 Jisuan a zalin a mua, isot takka dam khai ino a nit iti a riata, a 
z1angah, "Indam ni nuamim?" itin ar dona. 7 Khante, dam ino khan, "Epu, 
tui chang zoroa dila ne zu thak rang nei mange, ki fe khomin mi'n an ne 
khel nok ngai" itin a sama. 8 Jisuan a ziangah, "Thoi inla, ni puantha choi 
inla, lon ta roh" a ti peka. 9 Khanchu, kha mi khah voikarengin a hong 
dam zela, a puantha a choia a fe taka. Kha nikhua khah Sabbathni a nit. 10 
Khasikin Judahetin a dam takpu ziangah, "Vuani hih Sabbathni keng ai nit, 
puantha choia lon hih ei dan ni make" an tia. 11 Khante, ani khan an 


ziangah, "Nen dampun, 'ni puantha choi inla, lon ta roh' a ne iti keng" itin a 
sama. 12 Anni khan, "Hingkana tho ranga nang irilpu hih tum ai nit?" itin 
an ridona. 13 Khannise, kha a dampu khan Jisua khah tum ai nit re make, 
kha munah khan mipui an tam sikin Jisua chu a rot pat taka. 14 A nakanah 
chu Jisuan ani khah Pathian biak inah a mua, a ziangah, "Ringai roh, ni 
dam tak a nit, isual nok khai no roh, kha non chu ni chungah natna thano 
ual a tlung lotin" a tia. 15 Kha nung chu kha mi khan Judahei ziangah an 
dampu chu Jisua a nit iti a va rila. 16 Khanchu, Sabbathnin mi an dam iti 
sikin Jisua khah nuamning an lo taka. 17 Jisuan an ziangah, "Ki Pan sina 
tho mai ngaia, kei khom sin ki tho nget rang a nit" itin a sama. 18 
Khangkan a ti sikin Judaheiin ithat rangin an tum nok ual tak. Sabbathni 
dan a siat iti sik bang ni lotin, Pathian khah a pa angkan a bea, amah khom 
Pathian neh riangin ar be iti sik khomin a nit. 


Naipa richamneina 


19 Khante, Jisuan anni khah a sama. "Thudik tak nangni ke ril: naipan a 
khatin ite tho thei make, Pa sintho ai mu banah chu. Pan sin ai tho kah 
Naipa khomin ai tho a nit. 20 Pan Naipa lung a thlunga, ai tho murdi a 
inmu ngai a nit. Hi neka sin roiinpui a tho rang khom lan mung a ti, khah 
tikin chu nin ringai lar khel a ti. 21 Pan ithi a thoia ringna ai pek ngai 
angkan, Naipa khomin ai nuam ka chu an ring ngai. 22 Pan tute roi rel pek 
ngai mak, roi rel rangin Naipa ziangah richamneina ai pek lem a nit, 23 mi 
murdin Pa marit an itho angkan naipa khom marit an tho theina rangin. 
Tukhom Naipa marit tho no ka chu Pa a tirpu marit tho no a nit. 24 
"Thudik tak nangni ke ril: Tukhom ki tong iriaa ne tirpu iam kan chu 
kumtluang ringna an nei tak, thiamno changin omaka, thina rithokin a 
suaka ringnaah ai lut tak a nit. 25 Thudik tak nangni ke ril: a zoro a thlung 
rang tak, atun khom a tlung mai tak, kha tikin chu ithihetin Pathian Naipa 
roi riang an ta, a ria ka chu ring an ti. 26 Pa khah ringna nar ai nit angkan 
naipa khom ringna narin ai siam a nit. 27 Khante, Miriam Naipa a nit sikin 
a ziangah roi irel ranga richamneina ai pek a nit. 28 Amah hih ar khel ti no 
rei; a zoro a tlung rang tak. kha tikin chu ithiheiin a roi riang an ta, 29 


yithlan ata hong thoi khai an ti, sin itha sinhei chu ringna changin thoinok 
an ta, sin isual isinhei chu thiamno changin thoinok an ti. 


Jisua riatpuituhei 


30 Ki khata richamneinan ite tho thei mange, Pathian ne ril lam angkan roi 
ki rel a nit. Khasikin ki roirel chu a dik a nit. Keima inuam hih isin tum 
manga, ne tirpu nuamlam keng isin ki tum. 31 Mahni thurchi isir inlang, ki 
thusir idik no ni. 32 Ki thurchi mi'n repu chu mi dang a nit, ani khan ki 
thurchi a isir khah a dik iti ki riat. 33 Nangmanin Johana ziangah mi nin 
tira, ani khan thutak rithulin thu nangni a lei iril. 34 Miriam riatpuitu ki nei 
nget rang ki ti ni maka, nangmani inringa nin om theina ranga a nit. 35 
Johana khah meiser ivartak nehrieltak angkah a nit, a var la manginhoi nin 
inuama nit kha. 36 Khamnise, riatpuitu ki nei hih Johana inriatna tong 
nekan a roiinpui ual. Pan sin itho ranga a ne ipek, ki sintho ngei hin Pa ne 
itir a nit iti ki thurchi a inriat a nit. 37 Pa ne tirpu khom khan ki thurchi an 
riat taka. Nangnin chu tik lai khomin a roi la re ngai mak chei, a mel khom 
la mu mak chei. 38 A thu khom nin lungrilah vong ngai mak chei, ai tirah 
hih nin iam no sikin. 39 Pathian Thubu nin tepinchial ngai, a sungah 
kumtluang ringna omin nin tung sikin. Kha Pathian Thubuhei ngei khan ki 
thurchi an isir a nit. 40 Khamnise, ringna nei rangin ki ziangah hong nuam 
ngai mak chei. 41 "Miriam inpakna zong mange." 42 Ingkana mi'm nin init 
nangni ki riat, nin lungrilah Pathian lungthlungna nei mak chei u. 43 Ki Pa 
richamneina neh ki zuang a nita nikhomse, ne ham mak chei. Mi dang 
mahni richamin hong se chu lei iham nin ti. 44 Nin khata inpak risak keng 
nin inluta. Pathiana rithoka inpakna zong nuam iloi chei, ingkam nin ne iam 
rang? 45 Keiman Pa makungah nangni doi ki ti son no rei. Nangni doi rang 
chu mi khatka a om, nin iiam Mosia hi. 46 Mosia nin iamin chu kei khom 
nin ne iam rang a nit, ani khan ketma thurchi keng a irziak. 47 Nikhomse, 
a irziak nin iam non te, ingkanim ki tong nin iam thei ranga?" a tia. 


6 


Jisuan mi sang ringaka a vai thu 


1 Kha rizoiin chu, Jisua Galili dil ral tiang a fe taka. (Tiberia dil khom an ti 
sa ngai). 2 Dam inohei chunga a sinrikhel an mu sikin mi itamkan an zuia. 
3 Khante, Jisua khah itlangah a fea, a koilomhei neh an ithunga. 4 Kalkan 
Ruai zoro khah a nai taka. 5 Khante, Jisuan a kolkiang a hei ena, mi 
itamka a ziang tianga hongin a mua, Filipa ziangah, "Hi mihei fak rangin 
takam ibai ei richok rang?" a tia. 6 (Kha tong khah Filipa risinna ranga ai ti 
a nit, a tho rang dan chu aman a riat tian). 7 Filipan a ziangah, "Mi tin 
ichintek teka dong rang khomin duli riza nika man ibai khomin dum no ni" 
itin a sama. 8 A koilomhei laia khatka, Simon Petera suapui Andrian a 
ziangah, 9 "Barli bai ringaka neh inga inika nei naipangte khatka hin a 
oma, khannise, hi zaka mihei fak rangin chu ite chang no ni." a tia. 10 
Khante, Jisuan, "Mihei khah inthung rei" a tia. (Kha munah khan loisul 
itam takka a om) Mihei khah an ithung taka, sang ringaka vel an nit. 11 
Jisuan ibai khah a laka. Pathian ziangah lomthu a sira, mi a thunghei khah 
a sem peka; khangka ngirin inga khom an nuam dorka a sem peka. 12 An 
khop khai nungin a koilomhei ziangah, "Ite ripai loi rangin fakban khom 
rut khai rei" a tia. 13 Khanchu, an ruta, barli bai ringaka fahei fakban khah 
khamlu somleinika a la sipa. 14 Khante, kha mihei khan Jisua sinrikhel 
khah an mun chu. "Hi mi hih Zanthla, rammuala zuang rangpu khah a nil 
nget" an tia. 15 Khanchu, ani khah zalrata mani ilala siam an tum iti 
Jisuan a riat sikin a khatin itlangah a fe nok taka. 


Jisua tui chungah a lon 


16 Khante, kholo1 a hong nitin chu, Jisua koilomhei khah dilah an zu fea, 
17 rikuangah an chuanga dil ral Kapernaum tiang an pana. Zan a hong nit 
tenan khom Jisua an ziang la hong tlung maka. 18 Thlipui a hong ranga tui 
an risoka. 19 Khante, koilomhei khan kilomitar ringaka mani irukka mani 
an hei ikarin chu Jisua khah dil chunga lonin an tianga hong ipunin an mua, 
an ti taka. 20 Khannisela, ani khan an ziangah, "Ketmah keng ki nit, ti no 
rei" a tia. 21 Khanung chu rikuangah khan an inchuanga, rikuang khan an 


ipan imuang khah a tlung zel tak. 
Mipuiheiin Jisua an zong 


22 Atukah chu dil ral kiang tianga mipui iomhei khan, rikuang khatka 
bang a oma, Jisua chu a koilomhei neh rikuangah chuang maka, an khata 
fe an nit iti an riata. 23 Pumapan lomthu a sir zoia ibai an fakna mun kolah 
khan rikuang danghei Tiberia rithokin an hong tlunga. 24 Khante, 
mipuiheiin Jisua neh a koilomhei khah kha munah khan om khai mak iti an 
riatin chu anni khom rikuanga chuangin Kapernaumah Jisua zong rangin an 
fe taka. 


Jisua, ringna bai 


25 Khante, miputhei khan dil ralah an hong mu'n chu a ziangah, 
"Minriseipu, tik zoroa hi tiang ral ni hong itlungim?" an tia. 26 Jisuan an 
ziangah, "Thudik tak nangni ke ril: sinrikhel nin mu sika nin ne izong ni 
maka, ibai nin fak sik neh nin irsam murdi nin mu sika nin ne izong keng. 
27 Ibai a se nok thei zel rangin sin no unla, kumtluang ringna chang rang 
ibai rangin sin lem rei. Kha bai khah Miriam Naipan nangni peng a ti, 
Pathian. Pa khan amah risin a sia tak sikin" a tia. 28 Anni khan a ziangah, 
"Pathian lungdo kin sin theina rangin im kin sin rang?" itin an ridona. 29 
Jisuan a sama, "Pathianin isin ranga nangni ai nuam chu a mi tir iiam hih a 
nit" a tia. 30 Anni khan a ziangah, "I sinrikhelim ni sin rang, kin mua nang 
kin iam theina rangin? Im ni tho rang? 31 Kin chibulhetin chu ramcharah 
khan manna an fak ngaia, Pathian Thubu'n, Rivana rithokin 1fah rang ibai a 
pek ai ti angkan" an tia. 32 Jisuan an ziangah, "Thudik tak nangni ke ril, 
Mosian ibai nangni ai pek khah rivana rithoka ni make, ki Pan keng rivana 
rithokin ibai dik tak nangni ai pek. 33 Pathianin ibai nangni ai pek chu, 
rivana rithoka zuang ituma rammual ranga a ringna pepu hth a nit" a tia. 34 
Anni khan a ziangah, "Epu, kha bai khah ne pe mai roh" an tia. 35 Jisuan 
an z1angah, "Keimah hih ringna bai ki nit. Tukhom ki zianga hong chu a 
vontam no nia, tukhom keima ne iam chu a tuirihal khai no ni. 36 


Khannise, nangni chu nin ne mu khomin ne iam mak chei. 37 Pan a ne 
ipekhei ka chu ki ziangah hong an ti. Ki z1anga hong ka chu tute umisua 
tlak no ning. 38 Mahni lungdo sin ranga rivana rithoka zuang ni manga, ne 
tirpu lungdo sin rang a zuang keng ki nit. 39 Amah hih ne tirpu lungdo chu 
a nit, a ne ipekhei murdi tute inrimang lotin nikhua nungkhonah chu 
kaiithoi lem inlang" iti hi. 40 "Ki Pan ai nuam tak chu tukhom Naipa mua 
a iam murdin chu kumtluang ringna nei sela, keiman nikhua nungkhonah 
khahei khah kanthoi inlang iti hih a nit" a tia. 41 Khante, "Rivana rithoka 
ibai zuang itum ki nit" a ti sikin mipui a chungah an riphuna. 42 "Hi mi hih 
Josefa naipa Jisua khah ni makima? a nu neh a pa khom ei riat. 'Ingkanim 
rivana rithoka zuang itum ki nit' a ti thei tlia hi?" an tia. 43 Jisuan an 
ziangah, "Riphun ki keng no rei. 44 Pa ne tirpun ar kuai non chu tute ki 
z1angah hong thei no ni, khanchu, keiman nikhua nungkhonah chu katithoi 
ki ti. 45 Zanthlahei lekhabuah, 'Pathian inrisetin om khai an ti' iti riziak a 
nit. Mi tin Pa thu riaa risethei ka chu ki ziangah an hong ngai. 46 Tuten Pa 
an mu tak ki ti ni make. Pa ziang ata zuangpu bangin keng, ani khan chu 
Pa ai mu a nit. 47 Thudik tak nangni ke ril, tukhom a iam kan chu 
kumtluang ringna an nei tak. 48 Keimah hih ringna bai ki nit. 49 Nin 
chibulheiin ramcharah manna kha an faka chu an ithi ngir a nit. 50 
Khannise, rivana rithoka ibai zuang itum hi chu tukhomin a fakin thi khai 
no ni. 51 Keimah hih ibai iring rivana rithoka zuang itum ki nit. Tukhomin 
hi bai hih a fakin chu kumkhuantluangkan ring mai a ti. Ibai ki pek rang 
chu ki taksa hih a nit, rammual ringna ranga ki pek rang khom ki taksa hih 
a nit" a tia. 52 Kha nung chu, Judahei khah an khatin an rikhala. 
"Ingkanim hi mi hin a taksa ifah rangin a ne pek thei ranga?" an tia. 53 
Jisuan an ziangah, "Thudik tak nangni ke ril: Miriam Naipa taksa hih nin 
fak noa, a thisen khom nin in non chu nin khatin ringna nei no tin u. 54 
Tukhom ki taksa faa, ki thisen iinin chu kumtluang ringna a nei tak, ani 
khah keiman nikhua nungkhonah kaiithoi ki ti. 55 Ki taksa hih bu dik tak a 
nita; ki thisen hih 1inrua tak a nit. 56 Tukhom ki taksa faa, ki thisen iin ka 
chu keimaah a om maia kei khom amaah ki om mai ngai. 57 Pa ring khan 
a ne tira, Pa zara ring ki nit. Khaangkan ne fa tak ka chu keima zarin ring 
an ti. 58 Amah hih rivana rithoka ibai zuang itum chu a nit, nin chibulheiin 


an faka an ithi nok angkah ni make; tukhom hi bai if a chu 
kumkhuantlungkan ring mai a ti" a tia. 59 Hi tong hih Jisuan Kapernaum 
inkhom inah an risei laia ai ti a nit. 


Kumkhuantluangka ringna thu 


60 A koilom itam takkaheiin kha thu khah an riatin, "Hi inriseina hih thu 
khir tak keng. Tum a re thiam ranga?" an tia. 61 Khanchu, kha thua riphun 
an nit iti Jisuan a lungrilin a riata, an ziangah, "Kha thu khan nin ilung a 
inhoi ino mani? 62 Miriam Naipa hih masaa a omna ngaiah a kir nin mu 
tikah ingkam nin tho rang? 63 Ringna pepu chu Pathian Rithla a nit, 
miriam ritha chu ite a mangna omake. Nin zianga thu ki isir hih ringna 
pepu Pathian Rithla a nit. 64 Nikhomse, thenkan chu iam mak chei" a tia. 
(Jisuan a tir ata tuheiim a iam ino rang neh tukhokim ama'n man rang a riat 
tian) 65 Khante, amah ngirin an ziangah, "Hi sikah hin keng, 'Pan a tangpui 
non chu tute ki ziangah hong thei no ni' ki ti kha" a tia. 66 Kha sikah khan 
Jisua nung izuihei itam takkan nungkir an thoa, amah zui khai make. 67 
Khanchu, Jisuan koilom somleinikahei ziangah, "Nangni te a ro nin 
nuamim?" itin ar dona. 68 Simon Peteran a ziangah, "Pumapa, tu ziangam 
kin rot ranga' Kumtluang ringna laka nangman ni neia. 69 Atun chu kin 
iama, Pathiana rithoka zuang Mirthiang ni nit iti kin riat tak" a tia. 70 
Jisuan an ziangah, "Nangmani somleinikahei hih keima nangni irthlang ni 
makima? Khankhoma nin laia mi khatka chu diabola a nit" a tia. 71 Ani 
khan Simon Iskariota naipa Juda thurchi a isir a nit. Juda khah koilom 
somleinikahei laia mi ni khom se, amah an man rang sikin. 


7 
Jisua neh a suapuihei 


1 Kha rizotin chu Jisuan Galili ram ar fanga; Judahetin amah ithat an tum 
sikin Judai ram chu rifang nuamaka. 2 Khante. Judahei Dangdi Ruai a nai 
taka. 3 Khasikin, a suapuihei khan Jisua ziangah, "Hi mun hih man la, 


Judai ramah fe roh, ni koilomheiin ni sintho an mu theina rangin. 4 Tuten 
inrukkan ite tho ngai make, mahni riming inthang inuam chak kan. Hi 
sinhei hih ni sin a nitin te rammualin nang re rise" an tia. 5 (A suapuihei 
iluan amah iam make). 6 Jisuan an ziangah. "Ki zoro dik tak la tlung 
make. Nangmani zoro chu ai tlung mai a nit. 7 Rammualin nangni nei thei 
mak, khan, keimah chu a ne nei ngai, a sinthohei an sual iti ke ril ngai 
sikin. 8 Ruaithenah nangmani lei fe rei, kei chu la fe thei hi no ninge, ki 
zoro dik tak a la tlung no sikin" a tia. 9 Kha tong khah a ti z01 khomin ani 
chu Galili rama a la om maia. 


Jisua Dangdi Ruaitheah a tang thu 


10 Khante, a suapuihei Ruaithenah khan an fe zoiin Jisua khom inrukkan a 
fe saa. 11 Judaheiin Ruaithenah khan amah an zonga, "Takam ai om?" itin 
an ridon vela. 12 Mipuihei a chungrichanah an risela, thenkan "Miriam 
itha a nit" an tia, thenkan, "Ni make, amah keng mi'n buai ngai" an tia. 13 
Khannise, Juda thuneituhei an ti sikin tuten a langin chu a chungchang thu 
isir ngam maka. 14 Ruaithe khah ar tena dor an mang tenan chu Jisua Biak 
inah a fea mihei an riseia. 15 Judahei khah an ringai ar khel oka, "Hi mi 
hih riseina boiin ingkam a riat bak tlia" an tia. 16 Jisuan a sama an ziangah, 
"Ki inrisei thu hih keima ta ni maka. Pathian ne tirpu ta a nit. 17 Tutu 
khom Pathian lungdo sin nuamkan chu hi inriseina thu hih Pathian zianga 
rithokim keima iphuatotim riang an ti. 18 Tukhom mahni iphuatot thu sir 
chu mahni rolinpuina rang izong a nit. Khamnise, a tirpu rotinpuina rang 
1zongin chu dikna a neia, amaah diknona reng omake. 19 Mosian Dan 
nangni ai pek ni makima? Nikhomse, Dan khah tuten zom mak chei. Ithom 
ne that nin itum hi?" a tia. 20 Khante, mipuihei khan, "Ramrili iman ni nit 
hite, tum nang ithat itum?" an tia an sama. 21 Jisuan an ziangah, "Sinrikhel 
khatka ki sina, nin rengkan nin ringai nin inrikhela. 22 Mosian nin naiipahei 
ser itan rangin thu nangni a peka (Mosia iphut ni maka, nin chibulhei iphut 
a nit) khasikin Sabbathnin ser nin itan ngai a nit. 23 Mosia Dan siat nona 
rangin Sabbathni khomin ser nin tan ngatin te, keiman Sabbathnia mi ki 
indam chu ithom ki chungah nin ilung ai hoi ino? 24 Pu tianga lang lam 


paiin ngaitua no unla, idik takkan ngaitua lem rel" a tia. 
Ani hih Messia ai nit mani? 


25 Khante, Jerusalem khuaa mi thenkan, "Hi mi hih ithat an itumpu khah 
ni makima? 26 En ta u! Mipui riatah thu a sira, tuten rikok make! Ani hih 
Messia a nit iti an iriat titak tak mani o? 27 Khamise, Messia a zuang tikin 
chu tuten a zuang rithokna re no ni. Hi mi hih chu ar thokna e1 iriat khai a 
nit" an tia. 28 Kha sikah khan Jisuan Pathian Biak inah an risei latin iring 
takkan a kheka, "Tum ki nit neh ker thokna hih nin riat titakuma? Mahni 
richama zuang ni mange. Ne tirpu chu mi diktak a nit. Nangmanin chu ani 
khah re mak chei. 29 Keiman chu ki riat, a zianga zuang rithok neh ama 
ne itir ki nit sikin" a tia. 30 Khanchu, iman an tum taka, nikhomse, a zoro a 
la tlung no sikin tuten ton make. 31 Mipui laia itam takkan chu amah an 
iam taka, "Messia a zuang tikah hi mi hin ai sin neka tam sinrikhel sin thei 
a tima?" an tia. 


Jisua man rangin manmihei an tir 


32 Khante, Farisaiheiin Jisua chungchanga mipui riphumna tong an riata, 
khanchu, thiampu lalhei neh Farisaihetin Jisua man rangin manmihei an 
tira. 33 Jisuan an ziangah, "Itoitekah nin latah la om ki ta, kha nung chu ne 
tirpu ziangah feng ki ti. 34 Nangmanin ne zong nin ta, ne mu no tin u, ki 
fena rangah nin fe thei no sikin" a tia. 35 Judahei khah an khatin an risona, 
"Ei mu thei nona rangah tak tiam ife rang ai ti? Ei mihei omna Grik 
khopuiah ifen Grikhei zun risei rang ai ti mani? 36 Nangmanin ne zong nin 
ta ne mu no tin u, ki fena rangah khom hong thei no tin u, ai ti hih ia tina 
mani?" an tia. 


Ringna tuidunghe1 


37 Khante, Ruaithe tin rang ni nikhua rotinpui takah khan Jisua a dinga, a 
kheka, "Tukhom a tuirihal ka chu ki ziangah hong sela, in rise. 38 Pathian 
Thubun ai ti angkan tutu ne iam ka chu a sunga rithokin ringna tuidunghei 


luang suak a ti" a tia. 39 Jisuan ama iamheiin Rithla an dong rang thu a isir 
a nit. Kha zoroah khan Rithla ipe la ni make, Jisua khah roiinpuia kaiithoi 
a la nit no sikin. 


Mipui laia inthenna 


40 Khanchu, mipui laia thenkan kha thu khah an riatin, "Hi mi hih Zanthla 
chu a nit nget hite" an tia. 41 Thenkan chu, "Amah hih Messia a nit" an tia. 
Khanmnise, thenka nokin chu, "Messia chu Galili rama rithokin hong suak 
no ni! 42 Pathian Thubu'n ai ti angkan Messia chu Reng Davida richi ning 
ata. Davida khua Bethlehemah ai suak rang a nit" an tia. 43 Khaangkan 
Jisua sikin mipui laiah inthenna a om taka. 44 Mi thenkan iman an tuma, 
khanmnise, tuten a chungah kut ithum make. 


Juda ulianhei iamnona 


45 Khante, manmihei khah an hong noka, thiampu lalhei neh Farisaihei 
khan an z1angah, "Ithom nin hong thui no? itin an ridona. 46 Manmihei 
khan an sama, "Himpa thusir angkana thu sir reng la om ngai make!" an 
tia. 47 Khante, Farisathetin an ziangah, "Nangni khom ilemin nin iom sa 
tak mani? 48 Ulianhei neh Farisaihei laia mi khatka luan amah an iam tak 
iti nin riat ima? 49 Hi mipui Mosia Dan ria nohei hih Pathianin vani ai sam 
keng" an tia. 50 Farisaihei laia mi khatka Nikodema, matona Jisua neh 
rimu ranga fepu khah a oma. Ani khan mi danghei ziangah, 51 "Ei danin 
chu mi tukhom a tongbai suak ei riat ma'n neh a sintho ei mu suak ma'n 
chu thiamno inchang thei mang me" a tia. 52 Anni khan a ziangah, "Nang 
khom Galili rama hongim ni nit? Pathian Thubu tep inla, Zanthla Galili 
rama rithokin suak ngai mak iti riang ni ti" an ti peka. 


8 
Inrenu an man thu 


1 Khante, mi tin mahni in chitah an fe nungin, Jisua chu Oliv tiangah a fea. 


2 A tuk zingah Pathian Biak inah a fea. Mihei reng reng khah a kolah an 
honga, khanchu, a thunga, mipuihei khah an risei taka. 3 Dan inriseipuhei 
neh Farisaihei khan nupangnu an re lai taka an iman an hong thuia, mipui 
maah an inngira. 4 Jisua ziangah, "Minriseipu, hi nupangnu hih an re lai 
taka kin iman a nit. 5 Mosia Dan thupekin chu lunga deng that rang a nita, 
nangman te im ni ti?" an tia. 6 Amah khah ama fiana ranga an iti a nit, a 
demna rang an mu theina rangin. Khannise, Jisua a khuna, a kuttimin 
rineng ar ziaka. 7 Khante, idinga tong an irdon angkan a thoia an ziangah. 
"Nin laia sual nei ino takin lungin deng bak rei" a tia. 3 Khanchu, a khun 
noka, a kuttimin rineng ar ziak noka. 9 Khante, a tong khah an riatin chu a 
ulian indonin khat khatkan an rot riai taka. Khanchu, Jisua khah an makrak 
taka, nupangnu a dingna ngira ding tian neh khan. 10 Khanchu, Jisua khah 
a thoia, nupangnu ziangah khan. "Takam an iom tak? Tuten thiamno nang 
an inchang ino na?" a tia. 11 Nupangnun a sama, "Epu, tuten thiamno nen 
chang make" a tia. Jisuan a ziangah, "A that, kha non chu kei khomin 
thiamno nang inchang mange. Fen la, isual nok khai no roh" a tia. 


Jisua, rammual var 


12 Jisuan Farisaihei ziangah thu a sir noka, "Keimah hih rammual var ki 
nit. Tukhom ne zui ka chu ringna var nei an ta, 1zingah lon tlak no ni" a tia. 
13 Farisathei khan a ziangah, "Mahni thurchi keng ni isir, ni thurchi sir 
idik make, an tia. 14 Jisuan an ziangah, "Mahni thurchi ki isir ni khom se, 
ki isir hih a dik keng. Keiman chu ki zuang rithokna neh ki fena rang khom 
ki riat. 15 Nangmanin taksa danin nin ne sel ngaia, keiman chu tute sel 
mange. 16 Ki lei isel ngan khom om sela, ki selna chu idik a ti, ki khat 
banga om ni manga. Pa ne tirpu ki ziangah a om sikin. 17 Nin Dan 
lekhabuah khom 'riatpuitu inika tong chu a dik' iti riziak a nit. 18 Keiman 
mahni thurchi ke sira. Pa ne tirpu khomin ki thurchi a sir sa ngai" a tia. 19 
Anni khan a ziangah, "Takam ni Pa?" an tia. Jisuan a sama, "Nangmanin 
ne re mak chei, ki Pa khom re mak chei. Nin ne iriat ni se chu ki Pa khom 
re tang nin ti" a tia. 20 Jisuan hi thu hih Biak ina tholom bom an siana 
munah an risei laia ai ti a nit. Tuten ani khah man make, a zoro a tlung no 


sikin. 
Ki fena rangah fe thei no tin u 


21 Khante, Jisuan an ziangah, "Hin om khai no ning, nangmanin ne zong 
nin ta chu nin sualah thing nin ti. Ki fena rangah fe thei no tin u" a ti noka. 
22 Juda ulianheiin, "Ki fena rangah fe thei no tin u' ai ti hih a khatin rithat 
rang ai ti mani?" an tia. 23 Jisuan a sama an ziangah, "Nangni chu hi 
rammuala mi nin nit, kei chu chung tianga rithoka zuang ki nit. Hi 
rammuala rithok nin nita, khannise, kei chu hi rammuala rithok ni mange. 
24 Khasikin nin sualah thing nin ti ki ti a nit kha. 'Messia khah ki nit' iti nin 
ne iam non chu nin sualah thi le leng nin ti" a tia. 25 Anni khan, "Tum ni 
nit" itin an ridona. Jisuan, "A tira rithoka nangni ki iril a nit. 26 Nin 
chungrichanah hin isir rang neh idem rang itamka ki nei. I khom ni se, ne 
tirpu chu mi diktak a nita, a zianga ki riat ka rammual ki iril ngai a nit" itin 
a sama. 27 Jisuan Pa thurchi an ziangah a isir a nit iti re make. 28 Khasikin 
an z1angah, "Miriam Naipa hih nin ikhai tikah ani khah keimah ki nit iti 
neh keima richamin ite tho manga. Pa he ne be ka ki isir a nit iti re sang nin 
ti. 29 Ne tirpu chu ki ziangah a om, ne marak make, a lungdo ki sin mai 
sikin" a tia. 30 Kha thu Jisuan a isir khah mi tam takkan an riata, an iam 
taka. 


Zalen mi neh suak 


31 Khanchu, Jisuan ama iamhei ziangah khan, "Ki he be hih nin zomin chu 
ki koilom diktak ning nin ti, 32 thutak riang nin ta, thutak khan suak 
nangnin zok a ti" a tia. 33 Anni khan a ziangah, "Abrahama richi keng kin 
init, tute suakah la omang unge. 'Suak nangnin zok a ti' ni ti hih i ni tina 
mani?" an tia. 34 Jisuan an ziangah, "Thudik tak nangni ke ril, tukhom sual 
isin chu sual suak a nit. 35 Suak chu kumkhuan inah om ngai mak, naipa 
chu kumkhuan a om ngai. 36 Khasikin Naipan suak nangni an zok bangin 
keng nin izok titak rang. 37 Abrahama richi nin nit iti ki riat. Khannise, 
nangmanin ne that nin itum a nit ki tong nin iham no sikin. 38 Keiman ki 


isir hih ki Pa ne inmu a nit. nangni khom nin pa nangni ril lamin nin isir 
ngai" a tia. 39 Anni khan, "Kin pa chu Abrahama a nit" an tia. Jisuan an 
ziangah. "Abrahama nai diktak nin init ni se chu a lei sin lam angkan nin 
isin rang a nit. 40 Ki sintho takhei reng reng chu Pathian zianga thudik ki 
riat nangni ril hih a nit, khannise, atunah hin ne that nin itum tian a anit. 
Abrahaman chu hingkan tho ngai make. 41 Nangmanin chu nin pa lei itho 
ngai khah nin itho a nit" a tia. Anni khan, "Pathian bang keng kin Pa 
neisun, keini hih a nai diktakhei kin nit" itin an sama. 42 Jisuan an ziangah, 
"Pathian nin Pa a nit titakin te, lung nin ne thlung rang a nit, Pathian zianga 
rithoka zuang ki nit sikin atunah hin nin laiah ki om a nit. Keima richama 
Zuang ni manga, ne tirpu richama 7uang keng ki nit. 43 Ithom ki isir hih nin 
riat thei tlak no? Ki thusir hih nin lungrilah nin ngaitua no sika a nit. 44 Nin 
pa Diabola nathei nin nita, nin pa lungdo sin nin inuam a nit. Ani khah a tir 
ata mi that ngai a nit, thudik tiang khom tang ngai make, dikna reng a nei 
no sikin. Milak a tho'n ama isua a nit ngai, milakpa a nit sikin, milakhei 
tinreng pa khom a nit sa. 45 Khamnise, kei chu thutak keng ki isir ngai, kha 
sik takah khan nin iiam ngai ino a nit. 46 Nin latah tum sual lama thiamno 
nen chang thei ranga? Thutak ke sir khomin ithom nin iam no? 47 Pathian 
z1anga rithoka zuangin chu Pathian thu a iham ngaia. Nikhomse, nangni 
chu Pathian zianga rithoka zuang nin nit no sikin a thu khom nin iham ino a 
nit. 


Jisua neh Abrahama 


48 Khante, anni khan a ziangah, "Samari mi, ramrili iman ni nit kin iti khah 
idik makima?" an tia. 49 Jisuan an ziangah, "Ramrili iman ni mange. Ki Pa 
ki cho1inrisanga nangmanin nin ne iesel a nit hi. 50 Mahni thatna izong ni 
mange, a zongpu neh a relpu mi khatka aom keng. 51 Thutak nangni ki iril 
a nit: tukhom ki thu zom chu thi tlak no ni" a tia. 52 Anni khan a ziangah, 
"Ramrili iman ni nit iti kin riatinfel tak! Abrahama a thi tak, zanthlahei 
khom an thi zoi tak, khankhoma nangman chu 'Ki thu zom chu thi tlak no 
ni' ni tia. 53 Kin pa Abrahama nekan ni lian ual mani? Ani khom a thi tak, 
zanthlahei khom an thi zoi tak, a tukhokinim ni irbe?" an tia. 54 Jisuan an 


ziangah, "Mahnin chotinrisangna zong inlang, kha choiinrisangna kha chu 
ite ni no ni. Kin Pathian nin iti, ki Pa khah ne choiinrisangpu a nit. 55 
Nangmanin chu amah re mak chei, keiman chu ki riat a nit. Amah re mang 
ki tin chu nangmani angkan milak ki nit rang a nit. Nikhomse, amah chu ki 
riata a thu khom ki zom ngaia. 56 Nin Pa Abrahaman ki zuang a mu 
rangah khan a raiafan oka, khaangkan, a mu ngeia, a lom tak tak" a tia. 57 
Anni khan a ziangah, "Kum somringa lua la kai loi chen te, Abrahama ni 
mu ma?" an tia. 58 Jisuan an ziangah, "Thudik keng nangni ki iril. 
Abrahaman zir ma khomin ki om" itin a sama. 59 Kha nung chu a dengna 
rang lung an ruta, nikhomse, Jisua ar bika, Pathian Biak in ata khah a suak 
taka. 


9 
A suak ata mitdel Jisuan an dam 


1 Khante, Jisuan fe malamin a suak ata mitdel a mua. 2 A koilomheiin a 
ziangah, "Minriseipu, hi mi hih tu sual sika mitdela a inzir mani? Ama sual 
sikam, a nu neh pa sual sikam?" itin an ridona. 3 Jisuan an ziangah, "Hi a 
mitdelna hih ama sual sika ni make, a nu neh pa sual sika khom ni ual 
make, Pathian sintho a chunga a lang theina ranga a nit. 4 Sun a nit latin ne 
tirpu sin ei tho rang a nit; zan a zing rang tak keng, kha tikin chu tuten sin 
tho thei khai no ni. 5 Rammualah ki om sung ka chu rammual invarpu ki 
nit" a tia. 6 Amah khah a ti zoiin chu rinengah a chila, a chilin ibuan a 
siama; khanchu, ibuan khah a mitah a not peka, 7 a ziangah, "Fen la, 
Siloam dilah ni mai va phi roh" a tia. (Siloam chu Ttir' itina a nit). 
Khaangkan, kha mi khah a fea, a mai a va phia, mit ivarin a hong kir nok 
taka. 8 Khante, a bungtualbomhei neh kut a do lai lei imu tak ngai mihei 
khan, "Hi mi hih a thunga kut ido ngai khah ni makima”?" an tia. 9 Mi 
thenkan chu, "Hi mi hih a nit" an tia. Mi thenka nokin chu, "Hi mi hih ni 
make, ar angpui keng" an tia. Ani khan, "Kha mi khah ki nit" a tia. 10 
Khante, anni khan a ziangah, "Ingkam ni mit a hong ivar nok? itin an 
ridona. 11 Ani khan an ziangah, "Mi khatka, Jisua an iti khan ibuan a 


siama ki mit a nota, khanchu, 'Siloam dilah fen la, ni mai va phi roh' a ne 
tia. Khaangkan, ki fea, ki mai ki phi zoi kaneh ki mit ai var zel a nit" itin a 
sama. 12 Anni khan, "Kha mi khah takam ai om?" itin an ridona. Ani khan, 
"Re mange" itin a sama. 


Farisaihet1in mitdelpa dam tlia an sui 


13 Kha nung chu masa a amit idelpa khah Farisathe1 ziangah an thui taka. 
14 Jisuan ibuan a siama an dam ni khah Sabbathni a anit. 15 Khaangkan, 
Farisaihe1in mitvarna a mu tlia khah an ridon noka. Ani khan an ziangah, 
"Ki mitah ibuan a siaa, ki mai ki phia, ki mit a hong ivar zel a nit" itin a 
rila. 16 Farisai thenkan chu, "Hi sin ithopu hih Pathian zianga zuang rithok 
ni thei no ni, Sabbathni dan a zom no sikin" an tia. Thenka nokin chu, 
"Ingkanim mi sualin hingkana sinrikhel hih a sin thei ranga?" an tia. Kha 
nung chu an laiah inthenna a om taka. 17 Khasikin Farisaihetin kha mi 
khah voika an ridon noka a ziangah, "Mitvarna a nen ne'' ni tia, khate, 
nangman te tum a nit ni ti?" an tia. Ami khan an ziangah, "Zanthla a nit" itin 
a sama. 18 Khamnise, Juda ulianhei khan kha mi khah mitdelan zir a nita, 
atun chu mitvarna ai mu tak a nit iti iam thei mak sikin a nu neh pahei an 
koia, an ziangah, 19 "Hi mi hih nin naipa a suak ata mitdel min iti khah ai 
nit mani? Ingkam atunah hin a mit a hong ivar nok tak?" itin an ridona. 20 
Khante, a nu neh pan, "Hi mi hih kin naipa a nit, a suak ata mitdel a nit iti 
khom kin riat. 21 Khannise, ingkam a mit a hong ivar neh tum an dan iti 
chu re mang unge. Amah ridon rei, ulian a nit tak, ama thurchi chu aman 
isir rise!" itin an sama. 22 A nu neh pa khan Judahei an ti sikin khangkan 
an isam a nit. Judahei khan maton ata tukhomin Jisua khah Messia a nit 
itin a iamin chu inkhom in ata umisua rang itia an lei ithluk thlam a nit. 23 
Kha sik takah khan keng a nu neh pan, "Ulian a nit tak, amah ridon rei" an 
iti. 24 Khante, mitdel khah a voi niknan an koi noka, a ziangah, "Pathian 
makungah thudik iril rangin inkungna nei roh! Nang indampu khah mi sual 
a nit iti kin riat" an tia. 25 Ami khan an ziangah, "Mi sual a nit neh nitno ite 
re mange. Ki riat chu: Mitdel ki nita, atun chu ki mu thei tak" itin a sama. 
26 Amni khan a ziangah, "Im nang ai tho pek? Ingkam ni mitdelna a 


indam?" itin an ridona. 27 Khante, ani khan an ziangah, "Machin khom 
nangni ke ril tak, khan, re nuamak chei. Ithom a ria nin inuam nok tak? 
Nangni khom ama koilom ichang nin inuam mani?" itin a sama. 28 
Khanchu, anni khan an rifaia, "Nangmah ama koilom ni nita, keini chu 
Mosia koilom keng kin init. 29 Mosia ziangah Pathian a lei tong iti kin riat. 
Khannise, hi mi hih chu taka rithok mani khom re mang unge!" an tia. 30 
Kha mi khan an ziangah, "Khah tak khah ar khelna a nit! Nangni chu ar 
thokna khom re mak cheia, ketmah chu ki mit a ne invar pek a nit! 31 
Pathianin mi sual tong ringai ngai make iti ei riat; nikhomse, ama ngikhei 
neh a lungdo sinhei tong chu ar ngai ngai. 32 Rammual insiang ata tuten 
mitdel isaia suak mit an var pek iti la re ngai make. 33 Hi mi hih Pathian 
ziang ata zuang ni no se chu hingkana sin hih tho thei no ni" itin a sama. 34 
Anni khan a ziangah, "Nangmah sualan zir neh seilian hin nen risei ni tum 
mani?" itin an sama. Kha nung chu inkhom in ata an umisua taka. 


Rithla mitdelna 


35 Jisuan kha mi khah umisua a nit tak iti a riatin chu a zong suaka, a 
ziangah, "Miriam Naipa hih ni iamim?" itin ar dona. 36 Ani khan, "Epu, 
tum ai nit ne ril roh, ki iam theina rangin" a tia. 37 Jisuan a ziangah, "Ani 
khah ni mu taka, atuna nang isonpu hih amah a nit" a tia. 38 Ani khan, 
"Pumapa, ki iam" a tia. Jisua kebulah rikhuk a dila. 39 Jisuan a ziangah, 
"Hi rammualah hin roi irel ranga zuang ki nit, mitdelhet mit a varna rang 
neh mitivarhei mit a delna rangin" a tia. 40 Khante, Farisai thenka a kola 
omhei khan kha tong khah an riata a ziangah, "Keini khom hih mitdel kin 
init sa mani?" itin an ridona. 41 Jisuan an ziangah, "Mitdel nin init ni sela 
chu sual nei no tin u; khannise, 'kin mu thei' nin ti sikin nin sual ai om mal a 
nit." 

Berapu tongrikhek 


1 "Thudik tak nangni ke ril: mi tukhom bera rikul kotbaiah lut loia, a dang 
tianga luia lut chu inru neh mi that ngai a nit. 2 Tukhom kotbata lut chu 
berapu a nit. 3 Kotbai ingakpu khan kotbai a ong peka, beraheiin a roi an 
riata. a berahei chu an riming chitin a kota a thui isua ngai. 4 A thui isua 
zoiin chu ma a sak peka, beraheiin amah an zui ngai, a roi an riat sikin. 5 
Mi dang chu tute zui no ni, izui nekan itlan pek pat an ti, a roi an riat no 
sikin" a tia. 6 Jisuan hi tongrikhek hih a sir peka, nikhomse, im a omzia 
rethei make. 


Jisua, Berapu tha 


7 Jisuan an ziangah. "Keimah hih bera kotbai ki nit. 8 Ki matona lei 
ihonghei reng reng kha chu inru neh mi that ngai an nita, berahei khomin 
an thu zom make. 9 Keimah hih kotbai ki nit. Tukhom keimaa lut chu 
inringin om a ti; lut a ta, suak a ta, ifah rang mu sang a ti. 10 inru chu iru 
rang neh mi that rang neh iseh rang bangin keng ai hong ngai. Kei chu 
ringna nin neina ranga, itam takka nin neina ranga zuang ki nit. 11 Keimah 
hih berapu tha. a berahei ta ranga a ringna phal nuam ki nit. 12 Rilo mi, 
berapu dik ni no, berahei khom a ta ni no'n chu inia hong a mu kaneh chu 
berahei a makraka, a tlan pata, inia khan berahei a sea a thekindar chit 
ngai. 13 Rilo mi a nita, berahei a uksak no sikin a itlan pat ngai a nit. 14-15 
Keimah hih berapu tha ki nit. Pan a ne riata kei khomin Pa ki riat angkan 
ki berahei chu ki riata anni khomin an ne iriat a nit. An ta ranga thi khom 
ki huam a nit. 16 Hi bera rikula la om ino bera dang khom ki la nei sa. 
Khahei khah la hong thui sang ki ta, bera Iom khatkan la om an ti, berapu 
khatka neh. 17 "Hi sikah hin Pan lung a ne ithlung a nit, ila nok ranga ki 
ringna ki pek rang sikin. 18 Tuten ki ringna hin ne la pek thei no ni. Keima 
richamin ki pek lem rang a nit. A pe thei ki nit, a la nok thei khom ki nit. 
Amah hih itho rangin ki Pan a ne ibe a nit" a tia. 19 Kha thu sikah khan 
mipui laiah inthenna a om noka. 20 Mi itam takkan, "Ramrili imana anvet 
keng! Ithom a tong nin irngai pek?" an tia. 21 Mi thenkan chu, "Ramrili 
imanin chu hingkan tong thei no ni! Ingkam ramrilin mitdel mit an var pek 
thei ranga?" an tia. 


Jisua ihengin a om 


22 Khante, phalbi zoro a nita, Jerusalema Ripeklet Ruaithe lai tak a nita. 
23 Jisua khah Pathian Biak ina Solomona thapukah khan ar long ar longa. 
24 Khanchu, miputhei a kolah an hong ribuma, a ziangah, "Itenam 
lungokrikatin ni ne isia rang? Messia ni nit mani a felin ne ril roh" an tia. 25 
Jisuan an ziangah, "Nangni ke ril tak khate, khannise, ne iam mak chei. Ki 
Pa richamneinaa sin ki thohei hin ki thurchi nangni a inriat a nit. 26 
Khamnise, iam mak chei ki bera nin nit no sikin. 27 Ki berahetin chu ki roi 
an riat ngai; kei khomin anni khah ki riat, anni khomin an ne zui ngai. 28 
An ziangah kumtluang ringna ki peka, kumkhuakan thi tlak khai no ni. Ki 
kuta rithokin tuten ne sut thei khai no ni. 29 Anmani ne pepu ki Pa chu mi 
tin tin neka rolinpui a nit, tuten Pa rithokin la thei no ni. 30 Pa neh keimah 
chu pumka kin nit" itin a sama. 31 Khanchu, mipuiheiin a dengna rang lung 
an rut noka. 32 Jisuan an ziangah, "Pan isin ranga a ne ipek cin itha itam 
takka nin mitmuah ki sin taka, a i khok sikah khanim lunga ne deng nin 
itum hi?" a tia. 33 Anni khan a ziangah, "Sin itha sikin nang ideng 
nuamang unga, Pathian riming ne sirinsiat sik neh miriam ini chakka 
Pathiana ner be sikin a nit" an tia. 34 Jisuan an ziangah, "Nin Dan 
lekhabuah 'Pathianhei nin nit' iti riziak ni makima? 35 Ei riat angkan 
Pathian Thubur ai ti ka chu kumkhuakan a idik ngai a nit, Pathianin a tong 
a thlunnahei khom khah pathianhe1t ai ti a nit. 36 Keimah vang chu Pan a 
ner thlanga rammualah a ne zuang itir a nit. Ingkam Pathian Naipa ki nit ki 
ti sikah hin Pathian ne sirinsiat nin ne iti hi? 37 Ki Pan isin ranga a ne 
inuam ki sin a nit non chu ne iam no rei. 38 Khamnisela, ki sin a nitin chu 
keimah nin ne iam no khoma, ki sinthohei ilua hih iam rei ba, Pa keimaah 
a om iti neh kei khom Paah ki om iti nin riatinfel theina rangin" a tia. 39 
Kha nung chu Jisua iman an tum noka, khamnse, an kuta rithokin a zok pat 
taka. 40 Khante, Jisua khah Jordan vadung ralah, matona Johanan mi a 
baptisna ngai mun tiangah khan a fea, kha munah khan a om mai taka. 41 
Mi tam takka a ziangah an honga, "Johanan ite sinrikhel sin make, 
nikhomse, himpa chungchang thu a lei isirhei reng reng kha chu a idik a 
nit" an tia. 42 Khanchu, mi itam takkan amah an 1am taka. 


F, 
Lazara thi thurchi 


1 Mi khatka ar ming Lazara Bethani khuaa om khah dam maka. Bethani 
khah Man neh a unainu Marthi omna khua a nit. 2 Hi Mari hih Pumapa ke 
siriak namhoi inota, a sama a ke ru peknu khah a nita, a damino Lazara 
hih a tapa a nit). 3 A farheiin Jisua ziangah, "Pumapa, ni mai lungthlung 
dam make" itin tong an richaa. 4 Jisuan a riatin, "Hi Lazara natna hih thina 
rang ni make, Pathian roiinpuina rang a nit, hi sikah hin Pathian Naipa 
khom rotinputin a lai om rang a nit" a tia. 5 Jisuan Marthi neh a uliannu 
neh Lazara hei khah lung a thlung oka. 6 Khankhoma damno thu khah a 
riat nungin a omna khuah khan sun nika a la om noka. 7 Khanchu, a 
koilomhei ziangah, "Judai ramah fe nok tang ei ti" a tia. 8 A koilomhetin a 
ziangah. "Minriseipu, nikah le le mihetin lungin nang ideng rang an ti kha, 
khankhoma la fe nok ni tum mani?" an tia. 9 Jisuan an ziangah. "Sunkan 
darkar somleinika ai om ni makima? Khasikin mi tukhomin sunkhovarah a 
lengin chu ivai ngai mak, hi rammual hih a mu sikin. 10 Khanmnise. 
Zaninthimah a lengin chu a vai ngai. ivar a nei no sikin" a tia a sama. 11 
Jisuan kha tong khah a ti z01 kaneh chu. "Ei malpa Lazara chu a in tak. 
nikhomse. ama thoi rangin ki fe rang a nit" a tia. 12 Koilomhetin a 
ziangah. "Pumapa. a in takin chu dam nok tang a ti" itin an sama. 13 Jisuan 
chu Lazara a thi tak a tina a nit. khannise. annin chu a in pai a tina an ison a 
nit. 14 Khasikin, Jisuan ifel takkan an ziangah a sir peka. "Lazara a thi tak, 
15 nikhomse. a ziangah ki om ino khah nangmani rang sikin ki lom a nit. 
nin iam theina rangin. Tho a ziangah feng ei ti u" a tia. 16 Thoma (Phira an 
iti) khan a koilom champuihei ziangah, "Tho Minriseipu ziangah ei 
rengkan feng ei ta, a thinah thing ei ti u" a tia. 


Jisua, Thoinokna neh Ringna 


17 Jisua a hong tlungin chu Lazara an phumna khah sun lika a nit tak iti a 
riata. 18 Bethani khah Jerusalema rithokin kilomitar ithumka neka nai a 


nit. 19 Khasikin, Judai rama mi itam takka Mari neh Marthi an tapa thi 
chungchanga thlangam isak rangin an honga. 20 Marthin Jisua a hong iti a 
riat kaneh chu amah neh rimu rangin a suaka, Mari chu in sungah a lei om 
tiana. 21 Marthin Jisua ziangah, "Pumapa, hin ni om ni se chu ki tapa hih 
thi no ni! 22 Nikhomse, atun khom Pathian zianga ni ni ka chu nang peng a 
ti iti ki riat" a tia. 23 Jisuan a ziangah, "Ni tapa thoinok a ti" a tia. 24 Ani 
khan. "Sun nungkhonah chu thoinok a ti ti ki riat" a tia. 25 Jisuana 
z1angah. "Keimah hih thoinokna neh ringna ki nit. Tukhom ne iam chu thi 
man sela ring mal a ti, 26 tukhom a ringa keimah ne iam chu thi tlak no ni. 
Hi tong hih ni iamim?" a tia. 27 Ani khan a ziangah. "O, Pumapa, ki iam, 
Nangmah hih Messia, Pathian Naipa, rammuala zuang rangpu khah ni nit 
iti ki 1am titak" a tia. 


Jisua a tap 


28 Marthiin kha tong khah a ti zoiin chu a uliannu Mari a khatin a koia a 
ziangah, "Minriseipu hin a oma, nang a zong" a tia. 29 Marin a riat kaneh 
rimotin a thoia, amah neh rimu rangin a fe a. 30 ("Jisua khah khua la hong 
tlung make, Marthi neh an ritongna munah khan a la om mai.) 31 In sunga 
Mari thlangam isaka a ompui mipuihei khan Mari rimotin a thota, a suak 
iti an mu'n chu itap ranga ithlana fe an soha, an zuia. 32 Marin Jisua omna 
a hong tlunga, a mu kaneh chu a kebulah a boka, a ziangah, "Pumapa, hin 
ni om ni se chu ki tapa hih thi no ni!" a tia. 33 Jisuan Mari tap neh a hong 
izui mipuihei itap khah a mu'n lungrilin ar niaka, a lung an siata, 34 "Ani 
khah takam nin iphum?" a tia. Anni khan, "Pumapa, hong inla, en roh" itin 
an sama. 35 Jisua a tap tak. 36 Mipuihetin, "En ta u, ingkana lung ai thlung 
rai takim?" an tia. 37 Khamnisela, thenkan chu, "Mitdelpa khah mitvarna ai 
pek ni makima? Lazara khom hth a inthi no thei ino mani?" an tia. 


Lazara inring nok a nit 


38 Khante, Jisua lungrilin ar niak noka, ithlanah a fe a, ithlan khah ipuk, 
lunga sing a nit. 39 Jisuan. "Lung hih thinpai rei" a tia. A thipu farnu 


Marthin a ziangah, "Pumapa, a nam se tang a ti, an phumna sun lika reng a 
nit tak!" a tia. 40 Jisuan a ziangah, "Ni iamin chu Pathian rotinpuina mung 
ni ti nang ti mangima?" a tia. 41 Khanchu, lung khah an thinpa1 taka. 
Khante, Jisua a tanga, "Epa, ki tong ner ngai sikin ni chungah ki lom. 42 
Ki tong ner ngai mai ngai iti ki riat, nikhomse, amah hih chu hi mipuihei 
hin nangma ne itir ki nit iti an iam theina rangin nang ki ti a nit" a tia. 43 
Amah khah a ti zotin chu, roi iring takkan a kheka, "Lazar, hong suak 
roh!" a tia. 44 Mithi khah a kut a ke ithlan puana rituam tiankan, a mai 
khom puana rituam tiankan a hong suak taka. Jisuan an Zziangah, "Sut unla, 
infe rel" a tia. 


Jisua ithat an tumna 


45 Mi tam takka Mari ina honghei khan Jisua sintho khah an mua, amah 
an iam zel tak. 46 Khamnise, mi thenka an kir noka, Farisaihe1 ziangah 
Jisua sintho khah an va sir peka. 47 Khasikin Farisaihei neh thiampu lalhei 
neh roirelpuhei an rimua, "Ingkam ei tho rang tak? Himpa hin sinrikhel ai 
sinhei hih en ta u! 48 Hingka hin ei infe mai lakina, mi tinin hong iam an ta, 
khanchu, Rom ulianhei zuang an ta, ei Biak in neh ei nam an ne isiat pek 
rang keng!" an tia. 49 Khante, an laia mi khatka, ar ming Kaiafa, kha 
kuma Thiampu Laltak khan an ziangah, "Nin intlok baka! 50 Mi pumpui 
ithia, a nam pumpui rimang vang nekan chu mi khatka thi hih a that iti nin 
iriat ino mani?" a tia. 51 A dikin chu ama khat lungintong ai ti ni maka, 
kha kuma Thiampu Laltak a nit sikin Jisua khah Juda mipui rithula a thi 
rang khah a lei irillok a nit. 52 Khante, anmani rang bang ni lo1in, Pathian 
mi thekindara omhei, lom khatka a tel theina rang khomin a nit sa. 53 Kha 
nikhua rithokin chu Juda ulianhetin Jisua an that rang dan an ngaitua taka. 
54 Jisua khom a langin chu Judai ramah leng khai maka, ramchar kola 
khua khatka ar ming Efraim an itiah khan a fea, a koillomhei neh an om 
mai taka. 55 Khante. Kalkan Ruaithe a nai tak sikin mi itam takka rama 
rithokin rithiar rangin Jerusalemah an hang fea. 56 Khante, Jisua an zonga, 
Biak inah,an ribum latin an risona, "Ingkam nin tung Ruaithenah hong a ti 
ma? 57 Thiampu lalhei neh Farisaihe1in amah an man theina rangin 


tukhomin a omna an riatin chu an isir rang a nit iti thu an ipek tak keng a 
nita" an tia. 


12 
Bethaniah Jisua siriak inotin a om 


1 Khante, Kalkan Ruaithena rang sun rukka matonah Jisuan thina rithoka 
ai kaiithoi Lazara omna Bethani khuah a fea. 2 Ama ta rangin kholoi bu 
nekna an siama, Marthi khah bu, an, isem a changa, Lazara chu Jisua 
bukheng iotpuihei laia khatka a nit. 3 Khante, Marin litar rizatka nard 
siriak namhoi man ilutak a hong choia, Jisua ke a nota, a samin a ke a ruk 
peka; khanchu, kha siriak namhoi khan in pumpui khah a sip zap taka. 4 
Khante, Juda Iskariota, Jisua koilom khatkaan man rangpu khan, 5 "Hi 
siriak namhoi hih ithom duli riza thumka 7zuarin inrianghe1 ziangah ipe a 
nit no?" a tia. 6 Kha tong khah inrianghei a uksak sika ai ti ni make, inru a 
nit sika a nit. Kha mi khan sum kok a kola, a sunga sum khah ama ta 
rangin ai lak ngai a nit. 7 Khamnise, Jisuan a ziangah, "Rikok no roh, ai nei 
hih iphuma ki om nia rangin re rise. 8 Inrianghe1 chu nin zianga om mai 
rang an nita, kei chu nin ziangah om mai no ninge" a tia. 


Lazara ithat an tum thu 


9 Khante, mi tam takkan Bethani khuah Jisua a om iti an riatin Jisua mu 
rangin neh Lazara, Jisuan thina rithoka ai kaiithoipu mu sa rangin an fea. 
10 Khanchu, thiampu lalhei khan Lazara khom ithat an tum a, 11 ama 
sikin Juda itam takkan anmani hengin Jisua an iam tak sikin. 


Jerusalema Jisua inlal takkan a lut thu 


12 A tukah chu, ruaithenaa hong mipui itam takkan Jisua Jerusalemah 
hong a ti ti an riatin, 13 itum ibanhei an choia, ama don rangin an fea, 
"Pathian chu inpakin om rise! Pumapa riminga zuang chu Pathianin thatvur 
rise! Pathianin Israel Reng thatvur rise!" itin an ipaia. 14 Jisuan Sakuartung 


khatka a mua, a chungah a chuang a, Pathian Thubu'n, 15 "Ti no roh, 
Zaion khopui! Ni reng khah sakuartung te chunga chuangin ai hong a nit" 
ai ti angka khan. 16 Kha thu khah a phutah chu a koilomheiin re thei 
make; mkhomse, Jisua chotinrisanga a om zoi tenan chu Pathian Thubu'n 
ama chungrichan a lei irziak a nit iti neh a chungah khangka khan an lei 
tho ti anriat tak. 17 Khante, Jisuan Lazara ithlan ata a koi isuaa, thina 
rithoka a kajithoi laia mipui iomhei khan a thurchi an isir thiai mai taka. 18 
Kha sinrikhel khah an riat sikin mipuihetin an lei idon a nit. 19 Farisaihei 
khan, "En ta u, ite chang khai mang me! En rei, rammual pumputin amah 
keng an izui tak hi! an tia. 


Grik thenkan Jisua an zong 


20 Khante, ruaithenaa Pathian chubai tuna Jerusalema hang ifehei laiah 
khan Grik thenka an oma. 21 Khahei khah Filipa (Galili rama Bethsaida 
kho mi) ziangah an fea, "Epu, Jisua mu kin nuam" an tia. 22 Filipan Andria 
a va rila, khanchu an ruakan an fea, Jisua an va ril a. 23 Khante, Jisuan an 
ziangah, "Miriam Naipa chotinrisanga a om zoro a tlung tak. 24 Thudik 
tak nangni ke ril: Far mai rinengah a tlaka, a thi non chu, ar malin a om tian 
ngai; a thi bangin keng itamkan a ira ngai. 25 Tukhom a ringna inpam kan 
ichan a ta, tukhom a ringna'n tlom kan kumtluang ringna nei mai a ti. 26 
Tukhom ki sin itho nuam kan chu ne zui nget rise, ki sin ithopu chu ki 
omnah a om sa theina rangin. Tukhom ki sin itho chu ki Pan chotinrisang a 
ti. 


Jisuan a thi rang thurchi a sir 


27 "Atunah hin ke lung a kang, im ki ti rang tak? 'Fpa, hi zoro hih ki 
chungah ne thlun pek no roh!' ki ti rang mani? Khannise, hi duk ituang rang 
piala zuang ki nit. 28 Epa, ner ming chotinrisang roh!" a tia. Khanchu, 
rivana rithokin roi a zuang suaka, "Ki chotinrisang tak, la cho1inrisang nok 
ki ti" a tia. 29 Khante, mipui a kola dinghe1 khan, amah khah an riata, an 
laia thenkan, "Khuari a nit" an tia, thenka nokin chu, "Vantirtonin a ison 


keng" an tia. 30 Jisuan an ziangah, "Kha roi khah keima ta ranga zuang 
isuak ni maka, nangmani ta ranga keng. 31 Atun hih hi rammual irelin a 
om zoro a nit, hi rammual roirelpu khom hih atun ipatisua ning a ti. 32 
Khante, rinenga rithokin ikhaiin ki om tikin chu mi tin ki tiang rikuai ki ti" 
a tia, 33 (Kha tong khah a thi rang tlia riattheina ranga a isir a nit). 34 
Mipuihetin a ziangah, "Kin Dan lekhabun Messia chu kumkhuantluangkan 
ring mal a ti ti a ne ril. Ingkam nangman chu 'Mirtam Naipa hih ikhatin om 
a ti' ni ti thei? Hi Miriam Naipa hih tum ai nit?" an tia an sama. 35 Jisuan 
an z1angah, "Ivar hih itoi tekah chu nin laiah la om hing a ti. Ivar nin nei 
latin leng rei, 1zingin nangni a de nona rangin; tukhom izinga leng chu a 
fena re ngai make. 36 Ivar nin nei laiah hin ivar hih iam ta rei, ivar naihei 
nin nit theina rangin" a tia. Kha tong khah a ti zoiin chu a rota, an mu thei 
nona rangah ar bik taka. 


Mipuihei iam no zia 


37 An mitmuah sinrikhel itam takka a sin nung khomin mipuiheiin amah 
iam make, 38 Zanthla Isaian, "Pumapa, kin thusir tum a iama? Tu 
chungam Pumapan ar tha a inlang? itia a lei isir khah a hong idik theina 
rangin. 39 Hi sika an iiam thei ino a nit Isaian 40 "Pathianin an mit an del 
peka an ilung khom an cho pek sa, An mitin a mu nona rang neh an ilung 
khomin a riat thei nona rangin. Kha non chu an hong kir nok duaiin 
Keiman ki lei indam loan" itia a lei isir sikah khan. 41 Isaian Jisua 
roiinpuizia a mu sik neh a thurchi a sir sikin kha tong khah ai ti a nit. 42 
Khannise. Juda ulian itam takkan Jisua an iam tak; nikhomse, Farisaihei 
sikin isir inpuang make, kha non chu inkhom in ata umisua an init rang a 
nit. 43 Pathian ihamna nekan miriam ihamna an irzuk ual a nit. 


Jisua tongbai roirelpu a nittlia 


44 Jisuan roi iring takkan. "Tukhom ne iam chu keima ne iam ni make, ne 
tirpu iam an nit lem. 45 Tukhom ne mu chu ne tirpu mu a nit. 46 
Rammualah hin ivar angkan ki zuang a nit, tukhom ne iam chu izingah an 


om nona rangin. 47 Tukhom ki thusir irian zom no khom se, keiman chu 
rel no ninge. Rammual irel ranga zuang ni manga, rammual inring ranga 
zuang keng ki nit. 48 Tukhom keimah ne henga, ki thusir ipomino chu ama 
rel rang khatka a nei. Thu ki isir khah sun nungkhonah chu ama rotrelpu la 
ning a ti. 49 Keima iphuatotin ite isir ngai manga, ki Pa ne tirpun ki ti rang 
neh ke sir rang chu thu a ne ipek ngai a nit. 50 Ama thupek chu kumtluang 
ringna a nit iti ki riat. Khasikin thu ki isirhei hih Pa ne ril lam angka takin 
ki isir a nit" a tia. 


13 
Jisuan a koilomhei ker ar suk 


1 Khante, Kalkan Ruaithe rang ni a hong nit taka. Jisuan hi rammual hih 
ima'n Pa ziangah a fe zoro a tlung tak iti a riata. Ama ta, hi rammuala om 
lung ai thlung ngaihei khah a mong idenin lung a thlung maia. 2 Jisua neh a 
koilomhei zanbu an neka. Khante, Soitanan, Simon Iskariota naipa Juda, 
lungrilah Jisua inman rangin ngaituana a lei innei thlam taka. 3 Jisuan Pan 
richamneina murdi a pek iti neh Pathian zianga rithoka zuang a nita, 
Pathian zianga fe nok rang a nit iti a riata. 4 Khasikin bukheng kung ata a 
thoia, a puanhei a siaa, rirukna puan a vonga. 5 Kha nung chu taborah tui a 
sunga, a koilomhei ke ar suka, rirukna puan ai vongah khan a ruk thiaia. 6 
Khante, Simon Petera ziangah a fea, ani khan, "Pumapa, nangman ki ke ni 
irsuk rangim?" a tia. 7 Jisuan a ziangah, "Ki sintho hih atun chu la re mak 
che, nikhomse, nakanah chu la riang ni ti" a tia. 8 Peteran a Ziangah, 
"Nangman chu tik lai khomin ki ke risu tlak no tine!" a tia. Jisuan a 
ziangah, "Ni ke ker suk non chu ki koilom ni khai no tine" a tia. 9 Simon 
Peteran a ziangah, "Pumapa, kha non chu ki ke bang risu non la, ki kut neh 
ki lu khom risu sa roh!" a tia. 10 Jisuan a ziangah, "Tukhom turrisil tak 
chu a fai tak a nit, a ke ti no chu ar suk nok nang khai make. Nin laia mi 
khatka ti no chu nin rengkan nin fai liai tak. 11 (Jisuan an man rangpu khah 
a riat sikin nin laia mi khatka ti no chu nin rengkan nin fai ai ti a nit). 12 
Khante, an ke ar suk pek zotin chu a puan a sila, bukheng a pan noka, an 


ziangah, "Nin chunga ki sintho hih nin riat theiim? 13 Nangmanin 
Minrisetpu neh Pumapa nin ne tia, nin iti'n dik a nit, ki nit nget sikin. 14 
Keimah nin Pumapa neh Minriseipu lua manin nin ke ki irsuk a nit, 
khaangkan, nangni khom nin ke nin risuk risak rang a nit. 15 Nin chunga ki 
tho angka hin nangni khomin nin tho theina rangin nangni ki inmu a nit. 16 
Thudik tak nangni ke ril: suak hih a pu nekan lian maka, tirton khom a 
tirpu nekan lian make. 17 Atun chu kha thudik khah nin riat tak, nin zomin 
chu lom tak tak nin ti. 18 Nin rengka thu isir mange, ki irthlanghe1 chu 
keiman ki riat. Nikhomse, Pathian Thubu'n, 'Ki bu nepu khan a ne doi tak' 
ai ti khah a hong idik nget ai nang a nit. 19 Amah hih a hong tlung ma'n 
nangni ki lei iril a nit, a hong tlung tikah khom 'Ani khah keimah ki nit' iti 
nin ne 1am theina rangin. 20 Thudik tak nangni ke ril: tukhom ki mi tir 
iham chu keima ne ham a nit, tukhom ne ham chu ne tirpu ham a nit" a tia. 


Jisuan an man rangpu a rillok 


21 Jisuan kha tong khah a sir zoin chu a lung duk an tonga, "Thudik tak 
nangni ke ril: nin laia mi khatkan nen man a ti" itin an puanga. 22 
Koilomhet khan ai ti bik an riat no sikin an rien risaka. 23 Koilom laia mi 
Jisuan lung ai thlungah khah Jisua kolah a thunga. 24 Khampa ziangah 
khan Simon Peteran, "Tukhok takim ai ti ridon ta" itin zaizirin a sona. 25 
Khanchu, ani khah Jisua tiang a var thina, "Pumapa, tu takim ai nit?" itin 
ar dona. 26 Jisuan a ziangah, "Ibai lek ichiang ki ta, ki pek tak khah ning a 
ti" a tia a sama. Khanchu, ibai lek a laka, a chiaa, Simon Iskariota naipa 
Juda, ziangah a peka. 27 Judan 1bai lek khah a lak kaneh chu a sungah 
Sottana a lut zel taka. Kha nung chu Jisuan a ziangah, "Ni tho rang hih tho 
vak vak roh" a ti peka. 28 Khan, docham rikhilhei laia tuten ithom 
khangkana Jisuan ai ti pek re make. 29 Koilom thenkan chu, "Juda khan 
sum a koi sikin, Jisuan 'Ruaithea mang rang thil ei irsam richo roh' ai ti 
mani, anitnole, 'inrianghei 1 tika pe roh' ai ti pek mani an sona. 


Thupek Ithar 


30 Khanchu, Juda khan ibai khah a laka, a rot zel taka, kha zoro khah zan 
a nit. 31 Juda a rot zoiin chu Jisuan an ziangah, "Atun chu Miriam Naipa 
choiinrisangin a om tak, ama sikin Pathian khom chotinrisangin ai om tak a 
nit. 32 Amaah Pathian chotinrisangin a omin chu Pathian khomin amaah 
khan Mirian Naipa chotinrisang a ti, chotinrisang zel a ti. 33 Naihei, nin 
laiah zoro sot okkah om khai no ninge. Ne zong nin ta chu Judahei ki ti 
pek angkan nangni ki ti a nit, "Ki fena rangah fe thei no tinu". 34 Khante, 
atunah hin thupek ithar nangni ki pek a nit: luhgrithlung rei. Lung nangni ki 
thlung angka hin lung nin rithlung nget rang a nit. 35 Lung nin rithlungin 
chu mi tinin ki koilomhei nin nit iti riang an ti" a tia. 


Peteran a phial rang thu Jisuan a rillok 


36 Simon Peteran a ziangah, "Pumapa, takam ni fe rang?" itin ar dona. 
Jisuan a ziangah, "Ki fena ranga"h atun chu ne la zui thei no tin u, 
nikhomse, nakanah chu ne la zui nin ti" itin a sama. 37 Peteran, "Pumapa, 
ithom atun chu nang ki izui thei ino rang? Nangma rang sikin chu ki ringna 
khom peng ki ti" a tia. 38 Jisuan a ziangah, "Keima rang sikin ni ringna ni 
pek rang na? Thudik tak nang ke ril: ar khuang ma'nvoi thumka ne phial ni 
ti" a tia. 


14 
Jisua, Pa z1ang fena lampui 


1 Jisuan, "Nin ilung duk intong no rei, Pathian nin iam, ket khom ne iam sa 
rei. 2 Ki Pa inah omna itam takka a om, om no se chu nangni ki iril rang 
tak a nit, nin ta rangin mun isiam ki fe rang a nit. 3 Khante, nin ta rangin 
mun ki hang siam zoiin chu zuang kir nok ki ta, ki ziangah nangni thui ki ti, 
ki omnah nangni khom nin om theina rangin. 4 Ki fena rang lampui khom 
nin riat" a tia. 5 Thoman a ziangah, "Pumapa, ni fena rang re mang unge, 
khasikin ingkam a lampui kin riat ranga?" a tia. 6 Jisuan a ziangah, 
"Keimah hih lampui neh thutak neh ringna ki nit, ketmaa fe no chu tute Pa 


ziang thlung ngai make. 7 Keimah nin ne iriat ni se chu, ki Pa khom nin 
iriat rang tak a nit, atun chu amah nin riat tak, amah nin mu sa tak" a tia. 8 
Filipan a ziangah, "Pumapa, Pa khah keimani nen mu ta, khanchu, kin ta 
rangin inrupa ti" a tia. 9 Jisuan a ziangah, "Filip, hi ten hih nin ziangah ki 
oma, khankhoma ni ne iriat ino mani? Tukhom ne mu chu Pa mu a nit. 'Pa 
khah keimani nen mu ta' ithom ni ti. 10 Keimah Paa ki om neh Pa keimaa 
ai om hih ni iam ino mani? Nin zianga thu ki isirhei hih keima iphuatot ni 
make, Pa keimaa om khan a sin ai tho lem a nit. | | Keimah Paa ki oma, 
Pa keimaah a om ki tiah hin ne iam rei. Anitnole, ki sintho sik iluah hin ne 
iam rei. 12 Thudik tak nangni ke ril: tukhom ne iam kan chu ki sintho hih 
la sin a ti, anit, hi neka rotinpui ual khom la sin a ti, Pa ziangah ki fe rang 
sikin. 13 Khante, 1 khom ker minga nin ini ka chu sin ki ti, Naipa sika Pa 
cho1nrisanga a om theina rangin. 14 Nangmanin ker mingin i khom nin ne 
ni'n chu amah khah sin ki ti. 


Rithla Rithiang inkung khah 


15 "Nangmanin lung nin ne thlungin chu, ki thupekhei zom nin ti. 16 
Khanchu, Pa z1angah ning ki ta, aman Thlangampu dang nangni peng a ti, 
kumkhuaka nin zianga om rangin. 17 Amah khah Rithla diktak, Pathian 
thutak inlangpu a nit. Rammualin chu dong thei make, amah an mu thei no 
sik neh an riat thei no sikin. Khannise, nangmanin chu nin riat, nin ziangah 
a om mai sik neh nangmaniah a om mai sikin. 18 Ki fe khoma faran nangni 
marak no ninge; zuang kir nok ki ti. 19 Itoiteka nunga chu rammualin ne 
mu khai no ni, khannise, nangmanin chu ne mung nin ta, keimah ki ring 
sikin nangni khom ring nin ti. 20 Kha nikhuan chu nangmaniah ki om 
angkan, ketmah ki Paah ki oma nangmani keimaah nin om iti re tang nin ti. 
21 Tukhom ki thupekhei ihama zom chu lung ne thlung a nit. Tukhom lung 
ne thlung ka chu ki Pa khomin lungthlung a ti; kei khomin lungthlung ki ta, 
a ziangah inlar mai ngai ki ti" a tia. 22 Khante, Juda (Iskariota nino) khan 
a ziangah, "Pumapa, kin ziangah chu inlar ni ta, ithom rammual ziangah 
chu ni inlar ino rang?" a tia. 23 Jisuan a ziangah, "Tukhom lung ne thlung 
kan chu ken riseina thu zom a ti. Ki Pa khomin lungthlung a ta, ki Pa neh a 


ziangah zuang kin ta, a ziangah om kin ti. 24 Tukhoin, lung ne thlung ino'n 
chu ken riseina thu zom ngai make. Khante, inriseina thu nin iriat hih 
keima ta ni make, Pa, ne tirpu rithoka a nit. 25 Nin zianga ki la om laiah 
hin hi thu ki isir a nit. 26 Khanchu, Thlangampu, Rithla Rithiang, Pan ker 
minga a zuk itir rang khan i tinreng nangni inrisei a ta, nangmi ki isir pek 
takhei reng reng khah iremai rangin nangni siam a ti. 27 Nangni ki mak 
pek chu Thlangamna hth a nit, keima thlangamna keng nangni ki pek hi. 
Rammualin ai pek angkan nangni pe mange. Nin ilung duk tong no sela, iti 
khom ti no rise. 28 Nangni ki mak rang a nit, nikhomse, nin ziangah zuang 
kir nok ki ti ki ti khah nin riat tak. Lung nin ne ithlung a nitin chu Pa zianga 
ki fe hih lom nin ti, Pa chu keima neka rotinpui ual a nit sikin. 29 Hi tong 
hih a hong tlung ma'n nangni ki lei iril a nit, a hong tlung tikah nin iam 
theina rangin, 30 Zoro sot uatin chu nangni tongpui thei khai mange, hi 
rammual reng hih a hong chak tak sikin. Ki chungah richam nei make, 31 
nikhomse, Pa lung ki thlung sikin ama thupek angka takin ki sin ngai iti hih 
rammualin a riat nget ai nang a nit. Thoi unla, hin taka rithokin lei suak ta 
rel u. 


15 
Jisua, Grep kung dik tak 


1 Keimah Grep kung dik tak ki nita, ki Pa ar kul idonpu a nit. 2 Keimaa 
kop itang ira no chu a paia, a ra ka chu ar thialinfai ngai; a ra a tam ualna 
rangin. 3 Inriseina thu nangni ki pek tak sikah hin nin ifailang tak a nit. 4 
Keimaah om mai unla, kei khom nangmaniah om mai ki ti. Itang khah 
grep kungah a kop mai non chu a khatin a ira thei ino angka takin, nangni 
khom keimaah nin om mai non chu ira thei no tin u. 5 "Keimah grep kung 
ki nita, nangmani a tanghei nin nit. Tukhom keimaah a om maia, kei khom 
amaah ki om maina chu itam takkan a ra ngai; keima boiin ite nin sin thei 
no sikin. 6 Tukhom keimaa om ino chu itang angkana patin a oma, a char 
ngai; khanchu, an rikhoma, metah an paia, a king ngai. 7 Keimaah nin om 
maia, ki thu nangmaniah a om maiin chu, nin inuam nuam Zong rei mu mai 


nin ti. 8 Itamka nin iraah hin ki Pa rotinpuina inlangin ai om ngai a nit, 
khaangkan ki koilomhei nin hong init a nit. 9 Pan lung a ne ithlung angkan 
lung nangni ki thlung a nit; ki lungthlungin om mai rei. 10 Ki thupekhef nin 
zomin chu ki lungthlungin om mai nin ti, ki Pa thupekhei ki zdma a 
lungthlunga ki om mai angka hin. 11 Ki raifan nangmaniah a om theina 
rang neh nin raifan ar kip theina rangin amah hih nin ziangah ki isir a nit. 
12 Ki thupek chu amah hih a nit: lung nangni ki thlung angka hin nangni 
khom lungrithlung rei. 13 Miriamin lungthlungna lantak a rualhei ta ranga 
ai nei thei chu an ta ranga a ringna pe hth a nit. 14 Ki thupek nin zdmin chu 
kknalhei nin nit. 15 Suak nangni ti khai no ninge, suakin chu a pu sintho a 
riat ngai no sikin. Suak nangni ti nekan mai keng nangni ki ti tak, Pa 
rithoka ki riat murdi nangni ke sir pek tak sikin. 16 Nangmanin ner thlang 
mak cheia, keiman nangni ki irthlang lem a nit, ifea ira itam takka va neia, 
nin ira om mai rangin nangni ki phun sa a nit, ker minga Pa zianga nin 
izong ka chu nangni a pek theina rangin. 17 Khasikin amah hih ki thupek a 
nit lungrithlung rei. 


Rammual Neina 


18 "Rammualin nangni a nelin chu keimah a ne lei nei bak tak iti remai rei. 
19 Rammual mi ni unla chu rammualin ama ta angkan lung nangni ai 
thlung rang a nit. Khannise, rammuala rithoka nangni ki irthlang isua nin 
nita, rammual mi nin nit khai no sikin rammualin nangni ai nei a nit. 20 
'Suak hih a pu nekan lian make' iti thu nangni ki iril khah remai rei. 
Keimah nuamning a ne lon chu nangni khom nuamning nangni la long an ti: 
ken riseina thu an zomin chu nin inriseina thu khom zom an ti. 21 
Nikhomse, khahei murdi khah ki ta nin nitna sikin keng nin chungah an 
itho rang, ne tirpu khah an riat no sikin. 22 Keimah 1zuangin an ziangah 
thu isir non lang chu sual an inei ino rang pial; atun chu an sual phialna 
rang nei khai make. 23 Tukhom ne nelin chu ki Pa khom ai nei a nit. 24 
Sin, mi dang tuten an lai tho ngai ino khah an laiah tho non lang chu, sual 
an inei ino rang pial; atun chu anni khan keimah neh ki Pa kin ruakan an ne 
mu taka, inei khom an ne inei tak a nit. 25 I khom nise, an Dan lekhabuah, 


'Anmanin ite a bi botin an ne nel' iti riziak khah a hong tlung theina ranga 
an itho a nit. 26 "Khante, Thlangampu, Rithla diktak, Pathian thutak 
inlangpu khah Pa zianga rithokin zuang a ti. Pa zianga rithokin nin ziangah 
zuk tir ki ta, ani khan ki thu isir a ti. 27 Khabanah, nangni khomin ki thu 
isir sang nin ti, a tir ata ki ziangah nin om sikin. 

1 "Nin iamna nin mak nona rangin amah hih nangni ki isir pek a nit. 2 
Inkhom ina rithokin nangni la umisuang an ta, nangni that itumhei khan 
Pathian sin an itho angkana an be zoro la hong tlung a ti. 3 Mipuiin nin 
chungah khangka khan la thong an ti, Pa neh keimah an ne riat no sikin. 4 
Hi thurchi hih nin ziangah ki isir a nit, sin itho rangin an zoro a hong tlung 
tikin, nangni ki lei isir pek tak iti nin riatmai theina rangin. 


Rithla Rithiang sintho 


5 Hi thurchi hih a tir ata nangni ki la iril ino a nit. nin 71angah ki la om 
sikin, "Atun chu ne tirpu ziangah ki te rang tak keng, khankhoma nin laia 
tuten ki fena rang ner don mak chei. 6 Atun nangni ke sir pekin chu nin 
lungril ngaisiatin ai sip tak a nit. 7 Khannise, thudik tak nangni ke ril: ki fe 
chu mn ta rangin ai that a nit, ki fe non chu Thlangampu khah nin ziangah 
zuang no ni. Nikhomse, ki fen chu ani khah nin ziangah zuk tir ki ti. 8 Ani 
khah a zuang tikin chu sual lamah mo, thudikah mo, Pathian roirelna 
larrrah mo thiamno an chang tlia rammual mihei ziangah inmung a ti. 9 
Sual lamah thiamno an ichang a nit, keimah an ne iam no sikin; 10 
thudikah khom thiamno an ichang a nit. Pa ziangah ki fe rang sik neh nin 
ne mu khai no rang sikin; 11 roirelna lamah khom thiamno an ichang a nit, 
hi rammual ilal khom thiamno changin a om tak sikin. 12 "Nin z1anga thu 
sir rang itamka ki la nei, nikhomse, nin rangin a re thiam lan tak rai a ti. 13 
Nikhomsela, Rithla diktak, Pathian thutak inlangpu, khah a zuang tikin 
chu thutak tinrengah nangni ruai inlut a ti. Ama iphuatotin ite isir no nia. ai 
riathei khah isir lem a ta, thil hong itlung ranghei nangni ril a ti. 14 Ani 


khan ne chottnrisang a ti, ki tong tihei khah ilan nangni a ril rang sikin. 15 
Ki Pan ai nei ka chu ki ta a nit, kha sikah khan keng Rithlan ki taa mi lang 
a ta, nangni ril a ti, ki ti hi. 


Ngaisiatna neh Lomna 


16 "Itottekah chu ne mu no tin ua, itoiteka nungah chu ne mu nok nin ti" a 
tia. 17 A koilom thenkaheiin, "Ei zianga a thusir hih im a omzia? itoitekah 
chu ne mu no tin ua, itoiteka nungah chu ne mu nok nin ti ai ti neh 'Pa 
z1angah ki fe rang sikin' ai ti hi. 18 Ttoitekah' ai ti hih i a tina mani? A isir 
hih ei iriat ino keng" an tia. 19 Khante, Jisuan amah tong ridon an nuam iti 
a riata, an Ziangah, "Itoitekah chu ne mu no tin ua. itoiteka nungah chu ne 
mu nok nin ti" ki ti kham ridon risaka nin init? 20 Thudik tak nangni ke ril: 
nangmani tap ikhekin om nin ta, rammual chu lom a ti, ngaisiatin om nin ta. 
nikhomse, nin ngaisiatna chu lomnan rilet a ti. 21 Nupangin natha a tuang 
latin chu ar ngai a siat ngai, a dengthei zoro a tlung sikin; mkhomse, ar thla 
zoiin chu a dengthei khah re nok khai ngai make, naite rammuala zuang 
isuak khah a lom sikin. 22 Nangni khom khangka khah nin nit: atun chu 
ngaislatin nin om, nikhomse, nangni la mu nok ki ta. nin lungril lomnan la 
sip a ti, kha lomna khah chu tuten nangni sut thei khai no ni. 23 "Kha 
nikhuan chu ite ne ni khai no tin u. Thudik tak nangni ke ril: ker minga nin 
ini ka chu Pan nangni peng a ti. 24 Atun tenan chu ite ker mingin la ni mak 
chei; ni unla, mung nin ti, nin raifan ar kipna rangin. 


Rammual Inena 


25 "Kha thu khah tongrikhekin nin ziangah ki isir a nit. Nikhomse, 
tongrikhekin ni loiin ifel takkan Pa thurchi nin ziangah ke sir zoro la hong 
tlung a ti. 26 Kha nikhua khah a hong tlungin chu, ker mingin Pa ziangah 1 
tika ni tang nin ti: 'keiman Pa ziangah nangni ni pek ki ti' ki tina ni make, 27 
Pa ngei khan lung nangni a thlung sikin. Keimah lung nin ne thlunga, 
Pathiana rithoka zuang isuak ki nit iti nin 1am sikin Pan lung nangni ai 
thlung a nit. 28 Pa zianga rithok ngeia zuang isuaka rammuala zuang ki 


nita, atun chu rammual imaa Pa zianga fe nok rang tak ki nit" a tia. 29 
Khante, a koilomhetin a ziangah, "Atun chu ifel takkan thu ne sira, 
tongrikhek reng mang khai mak chea. 30 Nangman tinreng ni riata, tuten 
ite nang an iril nang make iti atun chu kin riat tak. Hi sikah hin Pathiana 
rithoka zuang isuak ni nit iti kin 11am tak a nit" an tia. 31 Jisuan an ziangah, 
"Atun chu nin iiam tak? 32 Ringai rei, a zoro a tlung rang a nit tak, a tlung 
tian tak, kha tikin chu mahni in sengah rithekindar vang nin ta, ki khatin ne 
marak nin ti. Nikhomse, Pa khah ki ziangah a om sikin ki khat bang chu ni 
make. 33 Keimaah thlangamna nin nei theina rangin hi thu hih ki isir a nit. 
Rammualah hin intak ituangin om nin ti. Nikhomse, ihai takkan om rei! 
Keiman rammual ke ne tak" a tia. 


#7 
A koilomhei ta ranga Jisua tongtaina 


1 Jisuan khah a ti zoiin chu, rivan tiang a tanga, "Epa, a zoro a tlung tak. 
Ni Naipa rotinpuina pe ta roh. Naipa khomin rotinpuina nang a pek theina 
rangin. 2 Mi tinreng chunga thuneina ni pek tak sikin, ani khomin ni pekhei 
ziangah kumtluang ringna a pek theina rangin. 3 Khante, kumtluang ringna 
chu nangmah Pathian diktak nang iria neh ni tir Jisua Krista ria hih a nit. 4 
Ni rotinpuina rinengah ken lang taka, sintum ni ne ipek khom ki sin zoi tak. 
5 Epa! atun ni ziang ngetah rotinpuina ne pe roh, rammual insiang maa ni 
zianga rotinpuina ki nei ngai kha. 6 "Rammual ata mi ni ne ipekhei ziangah 
nang ken puang tak. Khahei khah ni ta an nita, nangman keimah ni ne ipek 
a nit. Ni thu an zom taka, 7 1 tinreng ni ne ipekhei hih ni zianga rithoka a 
nit iti khom atun chu an riat tak. 8 Thucha ni ne ipekhei khom ki peka an 
iham tak; ni ziang ata zuang ki nit iti khom an riatinfel taka, ni ne itir a nit 
iti khom an iam tak. 9 "An ta rang piala ngen ki nit. Rammual ta rangin 
ngen mange, nangma ta, keimah ni ne ipekhei ta rangin a nit. 10 Ki nei 
murdi ni ta an nita, ni nei murdi khom ki ta an nit, ki ro1inpuina khom 
anmania ta a lang ngai. 11 Atun chu ni ziangah ki hong rang a nit tak: 
rammualah om khai no ninge, khan, anni chu rammualah la om an ti. Epa 


Rithiang! Anni hih ner ming sinthotheinan ihoih roh, riming ni ne ipekah 
khan, ketmah neh nangmah pumkah e1 init angkan anni khom pumkah an 
nit theina rangin. 12 An ziangah ki om latin chu ner ming sinthotheinan ke 
hoih ngai, riming ni ne ipekah khan. Ke hoih a, khatka lua rimang make, 
Pathian Thubu a tlung idikna ranga, ar mang rang pial banah chu. 13 Atun 
chu ni ziangah ki hong rang a nit tak, rammualah hi thuhei hih ke sir pek 
ki raifan an nei inrikipna rangin. 14 Ni thucha ki pek taka, rammualin a nei 
tak, rammual mi an nit no sikin, keimah rammual mi ki nit ino angkan. 15 
Rammual ata ilasuak rangin nang ngen manga, Mi Suala rithoka ihoih 
rangin nang ki ngen lem a nit. 16 Keimah rammual mi ki nit ino angkan 
anni khom rammual mi ni make. 17 Thutakin thar roh, ni thu chu thutak a 
nit. 18 Rammualah ni ne itir angkan keiman anni hih rammualah ki tir a nit. 
19 An sik pialin ni ziangah ker thar, anni khom ni zianga thutaka an 
ritharna rangin. 20 "Hihei ta rang bangin nang ngen mange, an thusir sika 
ne 1amhei ta rang khomin nang ki ngen a nit. 21 An rengkan pumkah an nit 
theina rangin nang ki ngen a nit. Epa, anni hih eimaniah om rise, nangmah 
ketmaah ni oma, keimah nangmaah ki om angkan. Pumkan om rise, 
rammualin ni ne itir a nit iti a iam theina rangin. 22 Rotinpuina ni ne ipek 
ngir khah anni ki pek a nit, nangmah neh ketmah pumkah ei init angkan 
pumkah an nit theina rangin. 23 Keimah anmaniah, nangmah keimaa omin, 
an inpum titakna rangin, khanchu, ni ne itir a nit iti rammualin riang a ta, 
lung ni ne ithlung angkan anni khom lung ni thlung iti riang an ti. 24 "Epa, 
hi mi, ni ne ipekhei hih ki omnah ki zianga om rangin ki nuam, lung ni ne 
thlung sika rammual insiang maa ni ne ipek rotinpuina khah an mu theina 
rangin. 25 Epa Feltak! rammualin nang re make, keiman chu nang ki riat, 
hihe1 khom hin ni ne itir a nit iti an riat. 26 An ziangah nang ken puang 
taka, nang lan puang mai ki ti, lung ni ne thlungna khah anmaniah a oma, 
kei khom anmaniah ki om theina rangin" a tia. 

Jisua an man thu 


1 Jisuan a tongtai zotin chu, a koilomhei neh Kidron vatedung an rikana. 
Kha munah khan rikul a oma, amah khan Jisua neh a koilomhei an fea. 2 
Anmanpu Juda khan khamun khah a riata, voi itam takka Jisua neh a 
koilomhei kha munah khan an ribuk ngai sikin. 3 Khasikin Juda khan Rom 
sipai lom neh thiampu lalhei neh Farisaihei itir, biak in ienkol ngaihei, 
ithuiin kha rikulah khan riamret, meiserhei neh roserheit ichoitin an fea. 4 
Thil hong om rangzia tinreng Jisuan a riat thlam sikin ma tiang a honga, 
"Tum nin izong?" itin ar dona. 5 Anni khan an sama, "Nazareth Jisua" an 
tia. Ani khan, "Keimah ki nit" a tia. An man rangpu Juda khom, an ziangah 
a dinga. 6 Jisuan an ziangah, "Keimah ki nit" a ti kaneh chu nung tiang an 
ritola, nuaiah an ilir taka. 7 A thar vangin Jisuan an ziangah, "Tum nin 
izong?" itin ar don noka. Anni khan "Nazareth Jisua" an tia. 8 Jisuan an 
ziangah, "ketmah ki nit, nangni ki ti pek tak khate. Khangkan keimah nin 
ne izong a nitin chu a danghei hih chu fe ta rise" a ti peka. 9 (Jisuan hih a 
tina chu "Epa, ni ne ipekhei laia khatka lua inrimang mange" a lei iti khah 
a hong tlung idikna ranga a nit). 10 Khante, Simon Peteran khanda1 a neia, 
a thuata, Thiampu Laltak isom a sata, chang tianga a kuar a sat ithlak 
peka. Isom riming chu Malka a nit. 11 Jisuan Petera ziangah, "Ni khandai 
khah a kokah thun nok ta roh, ki Pan tuangna kilat a ne ipek hih ki in no 
rang ni son mani?" a tia. 


Jisua Anna makungah a ngir 


12 Khanchu, Roman sipai lom an ulian inchungtak neh Judahei 
manmihetin Jisua an mana, an khuapa. 13 Khante, Anna ziangah an fepui 
baka. Ani khah Kaiafa tarpu a nita, Kaiafa khah kha kuma Thiampu 
Laltak a nit. 14 "Mi murdi rithula mi khatka thi chu a that" itia Juda 
thuneituhei irilpu khah Kaiafa hill a nit. 


Peteran Jisua a phiulna 


15 Khante, Simon Petera neh koilom dang khan Jisua an zuia. Koilom 
dang khah Thiampu Laltak melriat a nit sikin Thiampu Laltak in rikul 


idenin Jisua ziangah a fea. 16 Khante, Petera chu daikotah a lei oma. 
Khanchu, koilom dang khah daikotah a va fe noka, nupangte ar sonpuia, 
Petera a hong thui inluta. 17 Daikota nupangte khan Petera ziangah. 
"Nang khom a koilom khatka khok ni nit ni makima?" a tia. Peteran, "Kei 
chu ni mange" itin a sama. 18 Khante. a dai sikin isomhei neh manmihetin 
metholin mei an scma. dingchungchonn an uaa. Petera khom a fea. an 
ziangah mei iuan a va dinga. 


Thiampu Laltakin Jisua tong ar donna 


19 Khante, Thiampu Laltak khan Jisua ziangah a koilomhei thurchi neh an 
risei ngai dan thurchi ar dona. 20 Khante, Jisuan a ziangah. "Zorotin mi tin 
vantlang riatah thu ke sira, inkhom inah neh Biak inah, mipui ribuknah ken 
risei ngaia. Inrukkan ite reng isir ngai mange. 21 Khasikin ithom keimah te 
ni ne irdon? Ki thusir iriahei ridon roh ba. Im ki isir pek ngai an riat khate" 
a tia. 22 Khante, khangkana a tong lai takin khan.taka om manmi khatkan 
a bena, a ziangah. "Ingkanim Thiampu Laltak te khangkan ni tongpui 
ngam?" a tia. 23 Jisuan a ziangah, "Ki tin sualna a om duaiin chu. im ki tin 
sual, hi zakah mihei hih iril roh. Khannise, ki tin dik a nitin te, ithom ni ne 
iben?" a tia. 24 Khanchu, Anna khan ikhuap pumin Thiampu Laltak Kaiafa 
ziangah a tir taka. 


Peteran Jisua a phial nokna 


25 Khante, Petera chu mei iuan a la ding maia. Mi dangheiin a ziangah, 
"Nang khom a koilom khatka khok ni nit ni makima?" an tia. Khanchu, 
Peteran a phiala, "Kei chu ni mange" a tia. 26 Khante, Thiampu Laltak 
isom, Peteran a kuar ai sat pekpu suapuipa khan Petera ziangah, "Rikulah 
khan a ziangah nang ki mu ni makima?" itin ar dona. 27 A thar vangin 
Peteran, "Ni mange" a ti noka. Kha nung chu ar a khuang zel taka. 


Jisua Pilata makungah a ngir 


28 Jisua khah Kaiafa in ata zing takah govarnor inah an hong thuia. Juda 


thuneituhei chu, dan angkana rithianga Kalkan Ruai ifa an nuam sikin 
govarnor inah lut make. 29 Khasikin Pilata tual a va suaka, an ziangah, 
"Hi mi hih im nin nona?" itin ar dona. 30 Anni khan. "Hi mi hin ite 
thonsual nei no sela chu ni ziangah hong thui no ning unge" itin an sama. 
31 Khanchu, Pilatan an ziangah, "Nangmani ngetin thui unla, nin danin a 
chungthu rel rei" a ti peka. Anni khan a ziangah, "Kin danin tute that 
rangin ne phal make" an tia an sama. 32 (A thi rang tlia Jisuan a lei isir 
angkan a hong tlung theina rangin khahei khah a hong iom a nit). 33 
Khante, Pilata khah a inah a lut noka, Jisua a kota, "Judahei Reng ni 
nitim?" itin ar dona. 34 Jisuan a ziangah, "Hi tong hih nahgma lung suaka 
ni ne irdonim, anitnole, mi'n ki thurchi nang an isir pek sikam?" a tia. 35 
Pilatan a ziangah, "Juda mi ni ne ison mani? Ni mihei neh thiampu lalhei 
keng ki kut chunga nang hong ipe. Im ni tho pek?" a tia. 36 Jisuan a 
z1angah, "Ki lalram chu hi rammual hih ni make, hi rammual hih ki lalram 
ni sela chu ki thuiruathetin doi an ta, Juda thuneituhei kutah ipe ni no 
ninge. Ki lalram chu hin ni make" a tia. 37 Khante, Pilatan, "Reng ni 
nitim?" itin ar dona. Jisuan a ziangah, "Reng ni nit ni ne ti khate. Thutak 
isir rang ringot hih rammualah ki suakna bi neh ki zuangna bi a nit. 
Tukhom thutaka omhei kan chu ki he an ringai ngai" itin a sama. 38 
Pilatan, "Khate im thutak?" itin ar dona. 


Jisua ithat ranga an relna 


Khante, Pilata tual a va suak noka, mipuihei ziangah, "Thiamno inchang 
rangin ite a bi mu mange. 39 Nikhomse, nin dan angkan, Kalkan Ruaithe 
zoron mi tang khatka nangni ken zok pek mai ngaia. Judahei Reng hih 
nangnin zok pek inlang nin nuamim?" a tia. 40 Khante, anni khan ikhek 
pumin an sama, "Nuamang unge, amah chu ni no rise. Barabba keng kin 
inuam!" an tia. (Barabba chu suammi a nit). 

1 Khante, Pilatan Jisua a thuia, a zepa. 2 Sipaiheiin riling lukhum an 


siama. an inkhuma khanchu, zakorfual senduk an inhaka, 3 A ziangah an 
honga, "Judahei Reng ring sot roh" itin an ibena. 4 Khante, Pilata a va 
suak noka, mipuihei ziangah, "En ta u, thiamno inchang rangin ite a sualna 
bi mu mang iti nangnin mu rangin nin ziangah ki la hong ithui a nit" a tia. 5 
Khanchu, riling lukhum ikhuma, zakorfual senduk ihakin Jisua a hong 
suaka. Pilatan an ziangah, "En rei! hi mi hih a nit" a tia. 6 Khanchu, 
thiampu lalhei neh manmihetin amah an mu kaneh chu an ikheka, "Krosah 
hemde roh, krosah hemde roh" an tia. Pilatan an ziangah, "Kha non chu, 
thui unla, nangmanin krosah hemde rei. Thiamno inchang rangin ite a 
sualna bi mu mange" a tia. 7 Mipuihei khan, "Pathian Naipan ar be sikin a 
thi rang a nit iti dan kin nei" itin an sam noka. 8 Pilatan kha tong khah a 
riatin chu a ti nok ual taka. 9 Insung a lut noka, Jisua ziangah, "Taka mi'm 
ni nit hi?" itin ar dona. Khannisela, Jisuan sam make. 10 Kha nung chu, 
Pilatan a ziangah, "Ni ne isam no rang mani? Nang inzok theina neh nang 
hemde theina thu ki nei iti re roh" a ti peka. 11 Jisuan a ziangah, 
"Pathianin nang a pek sik ringotin ki chungah thu ni nei a nit. Khasikin ni 
kuta ne pepu khah a sual an rik ual a nit" a tia. 12 Khante, kha thu khah a 
riatin chu, Jisua an zokna rang lam a ngaituaa. Khannisela, mipuiheiin an 
ikhek khuma, "Nen zokin chu Kaisara mai ni nit ino a nit. Tutu renga ribe 
ka chu Kaisara doia rihel an nit" an tia. 13 Khante, kha tong khah Pilatan a 
riat kaneh chu, Jisua tualah a thuia, roirelpu thungna mun 'Lungdap' Hebrai 
tonga 'Gabbatha' an itiah khan a thunga. 14 Kha ni khah Kalkan Ruai 
inrinni a nita, sunlai tak vel a nit. Pilatan mipuihei ziangah, "Hi te hih nin 
Reng!" a tia. 15 An ikhek noka, "That roh! That roh! Krosah hemde roh!" 
an tia. Khanchu, Pilatan an ziangah, "Nin reng krosa hemde rangin nin ne 
inuam mani?" itin ar dona. Thiampu lalheiin, "Kaisara bang keng reng kin 
inei" itin an sama. 16 Khanchu, Pilatan Jisua khah krosa hemde rangin an 
kutah a bang taka. Khanchu, Jisua khah an thui tak. 


Jisua ihemdea a om thu 


17 Khante, Jisuan a kros riputin 'Luru Mun' Hebrai tonga Golgotha an iti 
denin a fea. 18 Kha munah khan krosah an hemdea, mi dang inika an 


hemde saa, a sir seng sengah, an lainah Jisua. 19 Pilatan inriatna 
"Nazareth Jisua, Judahei Reng" iti riziak kros lerah a tara. 20 Mi tam 
takkan an tepa, Jisua an hemdena mun khah khopui ata a lat no sikin. 
Inriatna khah Hebrai tong, Rom tong, Grik tong heia riziak a nit. 21 
Khante, thiampu, lalhetin Pilata ziangah, "Judahei Reng" itin riziak no roh, 
aman keng "Judahei Reng ki nit ai ti" itin riziak roh, an ti peka. 22 Pilatan, 
"Ki irziak khah riziak a nit tak" itin a sama. 23 Sipaihetin Jisua an hemde 
zoun chu, a silbom, rangtum ilikan an thena, an risema, sipai khatkan 
rangtum khatka chit an donga. A zakorfual khom an laka, amah khah 
thuilo1 zakuaa khong a nit. 24 Sipaihei khan "Ithet no min, tum a dong 
rang thlasan ei ti u" an ritia. Pathian Thubu'n, "Ki silbom an khatin an 
risema ki zakorfual rangin thla an san" ai ti khah a hong tlung idikna 
rangin amah khah sipaihetin an itho a nit. 25 Jisua kros kola dinghei chu, a 
nu, a "nu'n zirpuinu, Mari, Klopa nupui neh Mari Magdalini hei an nit. 26 
Khante, Jisuan a nu neh koilom lung ai thlung khah a kola dingin a mua, a 
nu ziangah, "Nupangnu, en ta, ni naipa hi" a ti peka. 27 Khante, koilom 
z1ang khomah khan, "En ta, ni nu hi" a ti peka. Kha zoroa rithokin chu 
koilom khan a ina om rangin khamnu khah a thui taka. 


Jisua thina thu 


28 Khante, Jisuan atun chu 1 tinreng ar zoi tak iti a riatin, Pathian Thubu 
tlung 1dikna rangin, "Ki tui ar hal" a tia. 29 Khante, kha munah khan uain 
thura sip bel khatka a oma, tuithop uainah an ichiaa, husop irolin an tara, a 
mur an hang ithluna. 30 Khante, Jisuan uain thur khah a in zotin chu "Ar 
zoi tak" a tia. Kha nung chu a lu a khuna, a thi tak. 


Jisua kang an sun thu 


31 Khante, kha ni khah Tlamn a nita, Juda thuneituhetin Sabbathnia kros 
lera ruak iom mai an nuam no sikin an ihemdeheit ke ikhiaka an ruakhei 
ithum rangin Pilata an ngena. 32 Khanchu, sipaihei khah an fea, Jisua loma 
an ihemdehei tongtira neh mi dang kehei chu an ikhiaka. 33 Khamnisela, 


Jisua kolah an hongin chu a thi tak iti an riata. Khasikin a ke khom ikhiak 
make. 34 Sipai khatkan a feiin Jisua kang a hang suna, khanzel thisen neh 
tui a suak taka. 35 (Hi thil imupu hin nangni khom nin tamna rangin a isir a 
ait. A isir hih a dika, thutak a nit iti khom a riat). 36 Pathian Thubu'n, "A 
ru khatka khom ikhiak ni no ni" ai ti khah a hong tlung idikna rangin amah 
khah a hong iom a nit. 37 Pathian Thubu ngirin, "An isunah khah la en an 
ti" a ti saa. 


Jisua iphuma a omna thu 


38 Kha zoiin chu, Arimathaia kho mi Josefan Pilata ziangah Jisua ruak ila 
rangin a ngena. (Josefa khah Juda thunettuhei ti sika inrukka Jisua zuipu a 
nit). Pilatan ruak ila rangin a phala, khanchu, a laka, a fepui taka. 39 
Nikodema, matona zana Jisua zianga hongpu khan namhoi, murra neh aloe 
ripol kilogram somithumka vei ichotin Josefa a zui saa. 40 Khante, an 
ruakan Jisua ruak khah an choia, Judahei riphum ngai danin namhoi neh 
risom puanin an tuama. 41 Jisua an thatna munah khan rikul khatka a oma, 
kha rikul sungah khan tute an la phumna ngaino ithlan ithar khatka a oma. 
Khante, Sabbathni rang a nit tak sikin neh ithlan khah a nai sikin. amah 
khan Jisua an phum tak. 

Ithlan khorong 


1 Pathiamni zing takah, a la zing latin, Mari Magdalini ithlanah a fea. ithlan 
kotbaia lung khah iritum patin a va mua. 2 Khanchu, Simon Petera neh 
koilom dang Jisuan lung ai thlung ziangah khan a tlana, an ziangah. 
"Ithlana rithokin Pumapa khah an laka. an siana re khai mange" a tia. 3 
Khanchu, Petera neh koilom dang khah ithlanah an fe taka. 4 An ruakan an 
itlana, koillom dang khan Petera a khela, ithlan a tlung masaa. 5 A khuna, 
risom puan zuat a mua, a sungah chu lut make. 6 A nungah Simon Petera a 
Zuanga, ithlanah a lut thala. Risom puan zuat chu a mua. 7 Jisua lu tuam 


ipuan khah chu risom puan zuat neh om loia, a khata rizuatin a mua. 8 Kha 
nung chu, koilom dang, ithlan tlung masapu khom khah a luta, a mua, a 
iam taka. 9 (Pathian Thubu'n, thina rithokin la thoinok a ti, ai ti khah la re 
ngir maka) 10 Khanchu, koilomhei khah an inah an fe nok taka. 


Mari Magdalini ziangah Jisua an lar 


11 Khamnse, mari chu tap pumin ithlan pu tiang a dinga. Tap pumin a 
khuna, ithlan sung a venga. 12 Vantirton imka, a ngoia rivon. Jisua an 
inzalna lu thlun tiang khatka phei thluan tiang khatka thungin a mua. 13 
Khahei khan a ziangah, "Nupangnu, ithom ni tap?" itin an ridona. Ani khan 
an ziangah. "Ki Pumapa an laka, an siana re khai mange" a tia a sama. 14 
Khante, a hang rihelin chu. Jisua ding a mua, nikhomse. Jisua a nit iti re 
maka. 15 Jisuan a ziangah. "Nupangnu, ithom ni tap? Tum ni zong?" itin ar 
dona. Ani khan rikul ienkolpu a sona, a ziangah, "Epu, ni lak a nitin chu ni 
siana ne ril roh, feng ki ta, ki laka rang" a tia. 16 Jisuan a ziangah, "Mari" 
a tia. Khanchu, a tiang a ngata. Hebrai tongin, "Rabboni!" a tia. (Amah 
khah Minriseipu tina a nit). 17 Khante, Jisuan a ziangah, "Ne ton no roh. 
Pa ziangah la fe mange. Nikhomse, ki suapuihei ziangah fen la, ki Pa an 
Pa, ki Pathian an Pathian ziangah ki kirnok rang tak a nit iti va ril roh" a 
tia. 18 Khanchu, Mari Magdalini khah a fea. Pumapa a mu tlia neh a 
irilhei khah koilomhei a va sir pek taka. 


A koilomhe1 ziangah Jisua an lar 


19 Pathianni kholoi a nita, Juda thuneituhei an ti sikin, koillomhei khah 
insungah inkhar rikalin an ribuka. Khante, Jisua a honga, an laiah a dinga, 
"Nin chungah thlangamna om rise" a tia. 20 A ti zoiin chu a kuthei neh a 
kang an ena. Pumapa an mua, koilomhei khah raifanin an sip taka. 21 A 
thar vangin Jisuan an ziangah, "Nin chungah thlangamna om rise" Pan a ne 
itir angkan Kei khomin nangni ki tir a nit" a ti pek noka. 22 Khanchu, ar 
thuak khuma, an ziangah, "Rithla Rithiang nei rei. 23 Tu sual khom nin iza 
ka chu iza ning a ta, nin iza no ka chu iza ni no ni" a tia. 


Jisua neh Thoma 


24 Khante, Jisua a hong laiah khan koilom somleinikahei lata Thoma 
(Phira an iti) khah an laiah omaka. 25 Khasikin, koilom danghetin 
"Pumapa kin mu tak" an ti peka. Thoman an ziangah, "A kuta perek behei 
ki mu noa, kha perek behei khah ke khik noa, a kanga sabe khom ki ton 
no zelin chu iam no ninge" a tia. 26 Haptaka nungah chu koilomhei khah 
insungah an ribuk noka, Thoma khom an ziangah a om saa. Inkharhei khah 
ar kal a nit, khannise, Jisua a honga, an laiah a dinga, an ziangah, "Nin 
chungah thlangamna om rise" a tia. 27 Khanchu, Thoma ziangah, "Ki 
kuthei ikhi inla, en roh; hei iban inla, ki kang khom ton roh. Ringla khai 
non la, iam ta roh" a ti peka. 28 Thoman a ziangah, "Ki Puma neh ki 
Pathian ni nit" itin a sama. 29 Jisuan a ziangah, "Ni ne mu sika ni ne iiam 
mani? Ne mu loia ne iamhei chu mi hamtha an nit" a ti peka. 


Hi Lekhabu thiltum 


30 A koilomhei mu chungah sinrikhel itam takka a thoa, khahei khah hi 
lekhabuah hin riziak ni make. 31 Nikhomse, Jisua hih Messia, Pathian 
Napa a nit iti nin iam theina rang neh amah nin iamna sika ringna nin nei 
theina ranga hi hei hih chu riziak a nit. 


21 
Koilom sarikahei ziangah Jisua an lar 


1 Kha rizoiin chu, Tiberia dilah a koilomhei ziangah, Jisua an lar noka. 
Hingkan an lar: 2 Simon Petera, Thoma (Phira an iti) Nathanaela (Galili 
ram Kana mi) Zebedaia naihei neh Jisua koilom dang inikahei neh an 
ribuka. 3 Simon Peteran a danghei ziangah, "Inga man rangin feng ki ti" a 
tia. Anni khan a ziangah, "Keini khom zuang sang kin ti" an tia. Khanchu, 
rikuangin an fe taka, nikhomse, kha ni zanin chu ite man make. 4 Ini a 
hong suakin chu Jisua vakolah a dinga, khan, koilomhei khan Jisua a nit iti 
re make. 5 Khante, Jisuan an ziangah, "Tlangvalhei, ite nin iman ino 


mani?" itin ar dona. Anni khan, "Ite man mang unge" itin an sama. 6 Ani 
khan an ziangah, "Rikuang chang tiangah khan deng unla, man nin ti" a tia. 
Khaangkan, an denga, inga tam rai sikin rikuangah kaiisua thei khai maka. 
7 Koilom Jisuan lung ai thlung khan Petera ziangah, "Pumapa keng a nit 
so te" a ti peka. Khante, Peteran Pumapa a nit iti a riatin chu a zakua a 
vonga (koronga om a nit sikin) tuiah ar chom taka. 8 Koilom danghei chu 
rikuangin vakolah an honga, inga sip ngit kan len khah an katisua. Imuang 
ata la make mitar rizaka vel bang a nit 9 Vapang an hong suakin chu 
methola sem mei, inga neh ibai a chunga om an mua. 10 Khante, Jisuan an 
ziangah, "Atun lelea nin inga man khah thenkah hin hong chai ta u" a tia. 
11 Khanchu, Simon Peteran rikuanga chuangin inga lianpa pa sipin len 
khah a kaiisuaa, a rengkan riza lei somringaka ithumka a nit, khador inga 
tam khom se len chu tet make. 12 Jisuan an ziangah, "Hong unla, fa ta rei" 
a ti peka. Koilomhei laia tuten "Tum ni nit?" iti khomin ridon ngam maka, 
Pumapa a nit iti an riat infel sikin. 13 Khante, Jisua a fea, ibai a laka a sem 
peka, inga khom khangka vangin a sem pek noka. 14 Amah khah Jisua 
thina rithoka a thotnok nunga a koilomhei zianga an lar a voi thumna a nit. 


Jisua neh Petera 


15 An fak zoiin chu Jisuan Simon Petera ziangah, "Simon Johana naipa. 
Hihei lung ne thlung nekah hin lung ni ne thlung ualim?" a tia. Ani khan a 
ziangah, "O, Pumapa, lung nang ki thlung iti ni riat" itin a sama. Jisuan a 
ziangah, "Ki beratehe1 donsui roh" a ti peka. 16 A voi niknan Jisuan a 
ziangah, "Simon Johana naipa, lung ni ne thlungim? a tia. Ani khan a 
ziangah, "O, Pumapa, lung nang ki thlung iti ni riat" itin a sam noka. Jisuan 
a ziangah, "Ki berahei donsui roh" a ti peka. 17 A voi thumnan Jisuan a 
ziangah. "Simon Johana naipa, lung ni ne thlungim?" a ti pek noka. Jisuan 
a voi thumnan "Lung ni ne thlungim?" a ti pek nok sikin Petera ringai a siat 
taka. Khanchu, a ziangah, "Pumapa, 1 tinreng ni riata, lung nang ki thlung 
iti khom ni riat" a tia. Jisuan a ziangah, "Ki berahei donsui roh. 18 Thudik 
tak nang ke ril: ni natinpang laiah khan chu ner siama, ni nuamna tiang 
tiang ni fe thei ngaia. Khamnise, ni unlian tikin chu ni kut phar ni ta. mi'n 


nang khuap pek an ta, ni nuam nona tiang tiang nang thui an ti" a ti peka. 
19 (Kha thu Jisuan a sir pekna chu Pathian rotinpuina ranga Petera thi rang 
tlia riatna ranga a nit). Kha nung chu, Jisuan a ziangah, "Ne zui roh" a ti 
peka. 


Jisua neh koilom dang 


20 Khante, Petera a ngat zuai zuatin chu koilom dang Jisuan lung ai 
thlung, bu an nek laia Jisua tiang hei riona, "Pumapa, tum nang inman 
rang?" itia ridonpu khah a nungah a mua. 21 Peteran ani khah a mu'n chu 
Jisua ziangah. "Pumapa, himpa rek hin te im a tho rang?" itin ar dona. 22 
Jisuan a ziangah, "Ki zuang nok maka ring mai rangin nuam ngan inlang im 
ni lo rang? Ne zui zel roh" itin a sama. 23 Khante, kha koilom khah thi no 
ni itin Jisua zuihei laiah an thang taka. Khamisela, Jisuan thi no ni ti maka. 
"Ki zuang nok maka ring mai rangin nuam ngan inlang im ni lo rang?" keng 
ai ti. 24 Kha koilom khah hi thu sirpu neh riziakpu a nit, a thu sir khom a 
dik iti ei riat. 


Thu kharna 


25 Khante, Jisua sintho a dang itam takka a oma. Khahei khah riziak infai 
riai rang ni ta sela chu, lekhabu riziak kha chu rammualah khom ikeng 
rangin iam mange. 


